
ESPECIAL PENES MULTA 

L’Assemblea de Barri de Sants ens 
presenta aquest especial destinat a 
explicar què són les penes multa, un 
mitjà de repressió judicial que cada 
cop afecta més gent. 

Milers de persones 
dependents no reben els ajuts 
de la nova llei a Sants 


Dos anys després de l’entrada en vigor 
de la Llei de la dependència, pràctica¬ 
ment totes les forces polítiques, sindicals 
i socials coincideixen a qualificar el seu 
desenvolupament com un fracàs. 

Les crítiques a la nova normativa 
s’han anat multiplicant amb el pas del 
temps. Les fonts de polèmica principals 
han estat la manca de pressupostos que 


Font de la 
Guatlla: 

una 
reforma 
sense fi 

El Pla general metropolità del 1976 
qualificava la zona coneguda com el 
turó de la Font de la Guatlla com a 
zona verda per fer un nou accés a 
Montjuïc. Els habitant de la zona ha¬ 
vien de ser expropiats i reallotjats al 
barri però el procés, que es va iniciar 
l’any 1999, s’ha anat complicant i en¬ 
cara no ha acabat, de manera que ha 
provocat la degradació de la zona i 
ha generat nombrosos conflictes en¬ 
tre el veïnat. A més, 24 habitatges de 
protecció oficial construïts fa més de 
dos anys i mig resten encara buits. 

en retarden l’aplicació, unes ajudes poc 
clares que en molts casos no aporten 
cap benefici respecte a les antigues pres¬ 
tacions de la Seguretat Social i les ajudes 
municipals, el manteniment d’un model 
que fa recaure el pes de la responsabili¬ 
tat en les famílies, sobretot en les dones, 
i l’augment de la precarietat laboral al 
sector. Al districte de Sants-Montjuïc, 


les poques i opaques dades de l’Ajunta¬ 
ment i la Generalitat deixen entreveure 
que més de 2.000 persones depen¬ 
dents que han demanat aquests ajuts 
encara esperen les prestacions de la 
nova llei, i molts dels afectats denun¬ 
cien que, quan finalment se’ls aplica la 
nova llei, els ajuts en molts casos són 
ridículs. 


la burxa ha entrevistat una veïna que 
ha estat valorada amb una disminució 
del 99% (vegeu la pàgina 12). Amb pa¬ 
raules senzilles, la Júlia Monfort ens ha 
explicat que no només no rep cap aju¬ 
da per la nova llei, sinó que no té notí¬ 
cies de cap altre veí que en sigui bene¬ 
ficiari, i com en són de minses quan fi¬ 
nalment arriben. PÀGINA 3 



Cultura _ 

Febrer 

Llibertari 

PÀGINA 10 

El Febrer Llibertari fa tres anys que 
s’organitza des de diferents sensibili¬ 
tats i col·lectius llibertaris. Dins el pro¬ 
grama hi podem trobar xerrades, pas¬ 
sis de vídeo, exposicions, etc. A més, 
en aquesta edició es presentarà la Xar¬ 
xa d’Intercanvi de Sants amb un mer¬ 
cat on s’hi podran bescanviar tot tipus 
d’objectes i coneixements. 


Arreu _ 

El cas d’en 
David de 
Vilafranca 

PÀGINA 11 

David Sànchez va ser detingut la mati¬ 
nada de dia 6 de gener pels Mossos 
d’Esquadra. Sobre ell requeia una or¬ 
dre de crida i cerca firmada el maig 
passat arran d’una sentència per la ma¬ 
nifestació del 12 d’octubre del 1998, 
una ordre que ell desconeixia. Aquest 
fet ha generat mobilitzacions de suport 
i solidaritat amb el vilafranquí, que 
s’enfronta a un any i mig de presó. 



Vista d’un carrer del turó de la Font de la Guatlla. FONTDELAGUATLLA.BLOGSPOT.COM 


musnok 


<a> 


3 autoconsumíble 

Hardcore 
autocon sumibl e 


PÀGINA 6 

El quartet de hardcore mallorquí Musnok ens presenta el seu primer 
disc, resultat dels dos darrers anys actuant arreu de Mallorca i el 
Principat. 



Temporada 
de calçots 


PÀGINA 7 

Ja podem degustar aquest grill de ceba tan popular en les nostres 
terres i que és conegut per la seva peculiar forma de menjar. Us 
presentem una salsa perquè el pugueu sucar i llepar-vos els dits. 

Opinions 


Editorials 

Una llei 
vergonyosa 


La pèssima aplicació 
de la llei de 
dependència demostra 
que va ser més un 
muntatge electoralista 
que un intent de 
consolidar la quarta 
pota de V.Estat de 
benestar. 


M ilers de santsencs i sant- 
senques pateixen situa¬ 
cions de dependència per 
múltiples causes, com ara 
malalties, accidents o el simple pas 
del temps. Aquesta part del veïnat ha 
vist com durant dècades se l’ha margi¬ 
nat i se l’ha amagat darrere de barre¬ 
res arquitectòniques. A més, ha patit 
les polítiques que fan recaure tot el 
pes de la seva situació en les seves fa¬ 
mílies, sobretot en les dones, a causa 
d’uns serveis clarament insuficients i 
unes prestacions ridícules. Moltes 
d’aquestes persones segurament van 
posar part de les seves esperances en 
la nova Llei de la dependència que el 
Govern espanyol es va encarregar de 
publicitar com un nou pilar dels drets 
socials. Però un cop més, passades les 
grans declaracions, només queda la 
realitat: la nova llei pràcticament no 


augmenta cap dret i la immensa majo¬ 
ria de les persones dependents no 
han vist créixer les seves prestacions. 
Estem davant d’una normativa sense 
contingut pressupostari que ha con¬ 
solidat una situació d’exclusió social i 
de manca de sensibilitat de les admi¬ 
nistracions vers aquest col·lectiu. 
L’ampul·losa Llei de la dependència 
de Rodríguez Zapatero, un cop més, 
només ha estat un engany, però la re¬ 
alitat de molts dels nostres veïns con¬ 
tinua sent insostenible. 


El suplici 
dels 
expropiats 

Les expropiacions que 
impliquen algunes 
reformes urbanístiques 
sovint són un procés 
dolorós per als qui les 
pateixen, sobretot 
davant de l’actitud d’un 
Ajuntament que els gira 
l’esquena. 


N omés en aquesta burxa es 
parla de tres reformes urba¬ 
nístiques que impliquen ex¬ 
propiacions: el turó de la 
Font de la Guatlla, els entorns de l’es¬ 
tació de Sants i Can Batlló. Deixant de 
banda que la finalitat de la reforma pu¬ 
gui ser positiva o no, aquests casos ens 
mostren uns elements comuns molt 
clars: en aquests processos, l’Ajunta¬ 
ment no té en compte les necessitats 
de les persones expropiades, no vetlla 
perquè no surtin perjudicades del pro¬ 
cés i juga amb el seu futur i les seves 
expectatives. Tot plegat ho fa intentant 
estalviar-se el màxim de diners a l’hora 
de pagar indemnitzacions, regatejant i 
amagant infotmació. Sembla que al 
Consistori li interessa més fer el joc a 
les empreses constructores que espe¬ 
culen amb el terrenys que no pas mi¬ 
rar pel bé de la comunitat. 


Cartes 


Abús 

d'autoritat 


Cantaires de l'Orfeó de 
Sants 

L’Orfeó de Sants va fer el seu concert 
de Nadal fora de Sants i va veure im¬ 
pedida l’actuació —la del Cor que 
porta el seu nom—, per decisió del 
mal anomenat director artístic la nit 
abans. Com a resposta, vam distri¬ 
buir uns fulls al concert informant de 
l’abús d’autoritat comès, al qual el 
Consell Directiu ha respost distribuint 
una circular en què s’acusa els cantai¬ 
res de l’Orfeó de Sants d’haver renun¬ 
ciat a aquell concert. A més, aquest di¬ 
rector artístic de l’Orfeó ha prohibit 
taxativament a la Federació Catalana 
d’Entitats Corals que inclogui un con¬ 
cert de l’Orfeó de Sants ja previst als 
Divendres Corals del Barcelonès. 


El Consell Directiu de l’Orfeó ja ha 
convocat una assemblea extraordinària 
per al 7 de febrer, on s’espera que s’a¬ 
clareixin les línies programàtiques de 
l’associació i que se sotmeti a votació el 
projecte imposat pel president i pel di¬ 
rector artístic , així com el projecte al¬ 
ternatiu proposat pels cantaires de 
l’Orfeó. Amb aquesta finalitat, animem 
tots els socis de l’entitat a participar ac¬ 
tivament en l’assemblea i a escollir el 
projecte que considerin més transpa¬ 
rent, participatiu i ambiciós, i a tots els 
cantaires a cantar sota el nom de l’Or¬ 
feó de Sants, l’únic que pot existir se¬ 
gons els estatuts de la nostra entitat. 

És important que es consensuïn un 
programa i una direcció igualitàries 
per a tots els cantaires, perquè «els or¬ 
feons» sorgits del nou programa im¬ 
posat pel Consell Directiu sense el vis- 
tiplau de l’assemblea i sense l’empar 
dels estatus de l’entitat han creat dis¬ 
criminacions notables, sobretot pel 
que fa a l’acompanyament instrumen¬ 
tal en la interpretació de música coral. 


Refugi 

antiaeri 


Agus Giralt 

Recentment, el Museu d’Història de 
la Ciutat ha emès un informe negatiu 
sobre el manteniment del refugi 
antiaeri trobat durant les obres d’un 
aparcament a la plaça Navas, al Poble 
Sec. Però deixant de banda el debat 
sobre si el manteniment és factible o 
no, el que es torna a constatar és la 
manca de voluntat política per a 
la conservació del patrimoni del 
Districte. 

Com a historiador que ha estudiat 
el tema dels refügis a Sants, em sobta 
la poca informació que té el Districte 
sobre aquest aspecte del nostre pas¬ 
sat (tot just un informe de dos fulls) i 
el desconeixement general per part 
dels polítics. Convergència, en conèi¬ 


xer la descoberta del refugi de la pla¬ 
ça Navas, es va afanyar a demanar-ne 
la catalogació. Tots plegats van de¬ 



mostrar llegir molt poc, ja que, pel 
que es veu, ni tan sols coneixen els lli¬ 
bres publicats sobre el tema, alguns 
dels quals, editats pel Districte. 

No cal buscar els refugis perquè es 
troben perfectament catalogats per 
l’Ajuntament barceloní de l’època, 
que va registrar els 1.500 refugis edi¬ 
ficats a la ciutat (més de 150, a Sants). 

El que cal saber és el seu estat i 
recopilar tota la informació que se’n 
pugui obtenir, ara que encara es po¬ 
den trobar restes arqueològiques i 
testimonis orals. Els refugis es troben 
amenaçats per les constructores, que 
per evitar que s’allarguin les obres 
callen les troballes, i enderroquen els 
refugis o els omplen de formigó, com 
va succeir al carrer Bonaventura 
Pollés. 


Envia'ris el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 


Salt de plens 

Astorament 
cinèfil o 
El cant 
dels ocells 


Quel Ness 

Realment, i sóc conscient que comen¬ 
çar un article amb un adverbi no és de 
manual, estic astorat. Sóc de la mena 
de gent, ingenus per naturalesa, que 
de bell antuvi ens creiem gairebé tot el 
que provingui d’altra gent més entesa. 
Si un fuster amb diu que la fusta de 
faig és més resistent que la de boix 
(m’ho invento) m’ho creuré sense 


dubtar. Si un biòleg o biòloga (de fus¬ 
tera no en conec cap, però segura¬ 
ment que n’hi ha) em diu que l’enve¬ 
lliment cel·lular és culpa de l’oxidació 
dels aminoàcids (m’ho invento), m’ho 
creuré encara més. Quan un acadèmic 
de la llengua dels altres i Premi Nacio¬ 
nal de les lletres espanyoles com és en 
Pere Gimferrer va dir que la novel·la El 
sexe dels àngels de Terenci Moix -edi¬ 
tada per Planeta- era de les millors 
novel·les que s’han fet mai al país, 
m’ho vaig creure. 

No la vaig acabar. 

Desconec la relació d’en Gimferer 
amb els Lara -tot i que me la puc ima¬ 
ginar-, per tant, callo. Però, com jo, hi 
devia haver uns quants milers de ba¬ 
baus que ens ho vam empassar i vam 
comprar el llibre. De fet, jo havia llegit 


No me digas que fue un suefio , premi 
Planeta 1986, del mateix Terenci i 
m’havia agradat força. 

«Que s’oblidin una 
mica de l’essència 
amagada de l’art» 

I vet aquí que no escarmento: l’ho¬ 
me és l’unic animal que... 

Quan algú, que ara no recordo qui 
era, va llegir el targetó amb el nom de 
la millor pel·lícula de parla catalana en 
els premis Gaudí -atorgats per la fla¬ 
mant Acadèmia Catalana de Cinema 
durant la cerimònia a TV3-, que va ser 
El cant dels ocells, de l’Albert Serra, 
m’ho vaig creure. 


Vaig anar a veure-la l’endemà, abans 
que la traguessin perquè no hi va nin¬ 
gú. Vaig marxar abans d’hora, tot i que 
hi va haver un moment que vaig riure 
força. 

De fet, la cara que va posar en Ven¬ 
tura Pons quan va escoltar el veredicte 
ja m’hauria d’haver fet sospitar. Ell es¬ 
tava nominat amb el film Forasters , 
que no he vist. També m’haurien d’ha¬ 
ver fet sospitar les declaracions de l’Al- 
bert Serra -que, dit sigui de passada, 
té una retirada a l’Adolf Hitler i és 
membre fundador de la flamant Aca¬ 
dèmia-, quan gairebé va insultar el pú¬ 
blic català per no haver anat a veure el 
film, tot dient que a l’estranger està 
triomfant d’allò més i que és una gran 
pel·lícula. Però no, vaig caure-hi un al¬ 
tre cop de quatre grapes. I és que... 


No ho sé, jo no hi entenc ni una 
quarta part que els membres del jurat, 
de cinema. No obstant això, gosaria 
suggerir, amb l’immens respecte que 
malgrat tot tinc sempre per als ente¬ 
sos, que el proper any s’oblidin una 
mica de l’essència amagada de l’art 
-en aquest cas, molt amagada-, i es fi¬ 
xin també en aspectes com ara la il·lu¬ 
minació, la direcció d’actors, el guió, 
els diàlegs, el ritme, el vestuari, el 
muntatge, el so, la música, el grafisme, 
els actors, la planificació, els movi¬ 
ments de càmera, els enquadraments, 
les localitzacions, la qualitat de la imat¬ 
ge... Elements importants a l’hora de 
fer que una pel·lícula sigui una bona 
pel·lícula. 

I ja no diguem quan aquesta ha de 
ser la millor. 

Sants 


L’incompliment de la Llei de 
dependència afecta milers de santsencs 



Residència i habitatges per a gent gran Josep Miracle, a la plaça Màlaga. ESTER RAMS. 


L'1 de gener del 2007 va 
entrar en vigor una de les 
lleis «estrella» del Govern 
socialista, l'anomenada Llei 
de la dependència, que 
segons la propaganda oficial 
havia de suposar un nou 
pilar dels drets dels ciuta¬ 
dans, i que de ben segur 
que va generar moltes espe¬ 
rances als milers de sant¬ 
sencs en aquesta situació. 


Àlex Tisminetzky 

Sants 


Poc menys de dos anys després, 
pràcticament totes les forces políti¬ 
ques, sindicals i socials coincidei¬ 
xen a qualificar unànimement de 
fracàs el desenvolupament d’aques¬ 
ta llei per la manca de finançament 
dels drets que la normativa diu re¬ 
gular, i les mateixes dades oficials 
deixen constància d’aquesta reali¬ 
tat. Passats els focs d’artifici inicials, 
la realitat és que la història de la 
llei de dependència és la d’un fra¬ 
càs anunciat, que no només no ha 


portat més drets a la immensa ma¬ 
joria dels dependents, sinó que ha 
fet augmentar la privatització i la 
precarietat laboral en un dels sec¬ 
tors amb sous més baixos, consoli¬ 
dant alhora el model d’atenció fa¬ 
miliar de les dones a les llars. 

NOMÉS ELS GRANS DEPENDENTS 

Inicialment la llei va establir que 
durant l’any 2007 només es dona¬ 
rien les ajudes als anomenats 
«grans dependents», aquells que 
necessiten l’atenció constant de 
terceres persones, per després anar 
ampliant l’aplicació de les lleis a la 
resta de persones dependents els 
anys 2008 i 2009. 

La realitat és que acabat l’any 
2008, el 65% de les persones que 
haurien de gaudir de nous drets 
segons la llei encara resten a l’espe¬ 
ra del Programa individual d’aten¬ 
ció (PIA). La resta de dades de les 
administracions mateixes no dei¬ 
xen lloc per a cap dubte: només ha 
accedit a alguna ajuda el 7,34 % de 
les persones que ho han sol·licitat, 
tot i que la comunitat més afectada 
és la de Catalunya, on més de 
30.000 grans dependents no perce¬ 
ben cap ajut a pesar d’estar recone¬ 
guts com a tals. 

MILERS DE VEÏNS I 
VEÏNES DE SANTS AFECTATS 

A Sants aquesta realitat afecta mi¬ 
lers de ciutadans amb dependèn¬ 
cia, als quals la llei diu que els reco¬ 
neix uns drets però que nega la re¬ 
alitat de l’actuació de les 
administracions. Segons les opa¬ 
ques dades de l’Ajuntament, fins a 
finals d’any 2.717 santsencs (el 8% 
d’un total de 33.966 barcelonins) 
havien sol·licitat les prestacions de 
la nova llei, però només a la meitat 
se’ls havia valorat el grau de depen¬ 
dència, condició inicial per comen¬ 
çar a tramitar les ajudes. 


Tot i la poca transparència de les 
dades municipals, es calcula que 
del total de persones que ho van 
sol·licitar, només 407 santsencs 
(del total de 5.096 barcelonesos) 
han rebut alguna prestació efectiva, 
de manera que s’han deixat milers 
de veïns dependents del districte 
sense cap ajuda. 

AJUDES EN QÜESTIÓ 

Però quan finalment es donen les 
prestacions són ben precàries. I és 
que un altre dels aspectes polèmics 
de la llei ha estat la incompatibilitat 
de les ajudes de la norma amb altres 
prestacions i ajudes existents ante¬ 
riorment, com poden ser les de 
gran invalidesa de la Seguretat So¬ 
cial o algunes polítiques socials mu¬ 
nicipals. I és que no és infreqüent 
que les prestacions no superin els 
400 euros. Fins i tot s’arriba a casos 
esperpèntics en què, després de 
molts càlculs, la pensió queda esta¬ 
blerta en 20 euros del total. 

PRIVATITZACIONS I PRECARIETAT 

Una altra de les crítiques rebudes 
per la llei ha estat que conforma un 
model on la iniciativa privada és la 
gran protagonista, fet que ha repre¬ 
sentat un deteriorament de les ja 


Com es mesura 
la dependència? 


La llei estableix tres graus de 
dependència. 

Grau I. Dependència moderada 

La persona necessita ajuda al¬ 
menys una vegada al dia o té 
necessitats d’ajuda intermitent 
o limitada. 

Grau II. Dependència severa 

La persona necessita ajuda dues 
o tres vegades al dia, però no 
requereixla presència permanent 
d’un cuidador. 

Grau III. Gran dependència 

La persona necessita ajuda di¬ 
verses vegades al dia i es fa in¬ 
dispensable la presència contí¬ 
nua d’una altra persona. 


precàries condicions laborals dels 
treballadors del sector. Actualment, 
a Catalunya els 30.000 treballadors 
de la dependència (dels quals el 
90% són dones i el 30%, persones 
immigrades) rep sous per sota dels 
779 euros bruts mensuals, amb llar¬ 
gues jornades laborals i altíssimes 
taxes de temporalitat. Ara, i amb la 
nova llei, es multiplica la feina per 
al mateix personal d’aquest sector, 
que en els darrers mesos ja va pro¬ 
tagonitzar diverses mobilitzacions. 


Dades 


La Llei de la 

dependència al districte 
de Sants-Montsjuïc 


13.035 persones tenen un certi¬ 
ficat de dependència igual o 
superior al 33%, segons dades de 
l’Ajuntament del 2006. 

2.717 persones (8% d’un total de 
33.966 barcelonins) havien sol·li¬ 
citat les prestacions de la nova 
llei a 31 de desembre del 2008. 


2.300 són aproximadament les 
persones dependents que han 
sol·licitat ser beneficiaris o be¬ 
neficiàries de la llei de la de¬ 
pendència i que encara resten 
sense prestació. 

407 veïns i veïnes del districte 
(del total de 5.096 barcelonins) 
han rebut alguna prestació vin¬ 
culada a la llei de la dependèn¬ 
cia, a data de 31 de gener del 
2008. 


JlcL·MuL·itítul·hiMe 



vine a coneixer les novetats 
de la temporada 


Rieco 35 baixos ■ 08014 BCN 
932989947 

teteria malea s.c.c. 

esmorzars i berenars, cassolans i ecològics 


c/riego, 16 sants(bcn) 
tclf: çjftizop 





Lliure 

Çd 


DEMANEU HORA 

Plaça D’Osca 7-11 Local 4 
08014 BARCELONA 

Tel. 93 298 83 35 


cafes*Tes 
Bii^es * Copes 

/müiiicfes * * Entrepans 

El Barca en pantalla aecjant 
Bq*>Sicions * Terrassa 


Pla^a Osea, 12 - 06014 Barcelona 
T. 691 §d 63 26 * uiumi.fo'paf .com 


EL TEU DENTISTA 
^DELBARRI 

Dr. Marçal 
Solanas i 
Esquerra 

ODONTÒLEG Col. num. 2325 


Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@mfomed.es 

Sants 


TXEDES VALLÈS: 

«El Pla de 
l’estació propicia 
mòbing i trenca 
les xarxes socials» 



La Txedes a la porta de la floristeria, al número 16 del carrer Vallespir. ESTER RAMS 


A PEU DE CARRER 


Mossos 

encerclats 


Meritxell Sànchez-Amat 

La manifestació del 10 de gener a 
Barcelona en protesta contra l’o¬ 
fensiva israeliana a la franja de 
Gaza és una altra d’aquelles si¬ 
tuacions en què allò que vius i 
allò que llegeixes i escoltes als 
mitjans de comunicació no te¬ 
nen gaire a veure. 

Nosaltres anàvem a la cua i 
vam trigar més d’una hora a co¬ 
mençar a caminar. Al comença¬ 
ment de Pelai, vam veure les ban¬ 
deroles del PSC que es ficaven al 
gruix de la manifestació. Vam 
sentir alguns crits però no hi ha 
va haver moviments estranys que 
ens fessin pensar en aldarulls. 
De cop i volta, però, ens vam 
aturar. Uns metres endavant, un 
cordó de mossos s’havia ficat 
dins de la manifestació. Què hi 
feien al bell mig de la mani, frec 
a frec amb nosaltres, barrant-nos 
el pas? Sembla que volien prote¬ 
gir el grup del PSC (de què?). La 
gent no entenia res. Van acabar 
marxant en fila índia. 

Vint metres més endavant, ai¬ 
xò no obstant, van tornar-hi i 
aquesta vegada, carregant. Nos¬ 
altres només vam veure les cor¬ 
redisses i ens vam ficar en un 
carreró lateral, amb una noia 
amb cara d’espantada que em¬ 
penyia el cotxet on el seu fill 
dormia aliè al batibull del vol¬ 
tant. Ens vam indignar. Què 
feien els mossos? Per què dificul¬ 
taven el pas d’una manifestació 
sense cap justificació i posaven 
en perill la integritat de les per¬ 
sones -criatures incloses? 

Vam decidir agafar el carrer 
Tallers i reunir-nos amb la mani 
un tros més enllà. Quan ens vam 
reincorporar a Pelai, el carrer es¬ 
tava buit: la mani ja estava a pla¬ 
ça Catalunya. Un tros més enre¬ 
re, hi havia dos cordons de mos¬ 
sos que n’havien aïllat la part 
final. Va anar arribant gent que 
reculava. Això va provocar que 
els mossos quedessin literalment 
encerclats. Crec que no sabien 
com s’havien ficat en una situa¬ 
ció tan complicada i absurda i 
que, encara menys, tenien idea 
de com sortir-se’n. Finalment, es 
van anar replegant fins a quedar 
tots juntets davant la porta d’un 
hotel... L’endemà i els dies se¬ 
güents, però, cap esment dels 
fets. Només la polèmica per la 
presència d’en Saura i de la pis¬ 
tola de joguina. Ara bé, estic se¬ 
gura que moltes de les persones 
que van viure l’actuació policial 
qüestionaran les versions oficials 
quan llegeixin la descripció d’al¬ 
darulls a les manifestacions. 0, 
almenys, això espero. 


la burxa entrevista una de les 
afectades per les expopiacions 
de les obres de reforma de 
l'estació de Sants. 

Ester Rams 

Sants 


El Pla de l’estació va fer que la Txedes 
hagués de tancar les portes de la Llu¬ 
na en un Cove el 5 de gener. Ho va fer 
acompanyada d’amics i veïns en una 
«festa» de comiat, ja que, en els seus 
29 anys d’història, la floristeria ha es¬ 
devingut un punt de referència al 
barri. Aquest tancament és un exem¬ 
ple de com les transformacions urba¬ 
nístiques estan canviant l’estructura 
dels barris. Però també mostra un 
procés d’expropiació molt poc curós 
amb les persones afectades, massa co¬ 
mú en els processos de reforma urba¬ 
na de l’Ajuntament. 

Per què has tancat la floristeria? 

Fa uns quatre anys que vaig rebre una 
carta en què se’m comunicava que la 
botiga estva afectada pel Pla de l’esta¬ 
ció i que entrava en un procés d’ex¬ 
propiació. Vaig buscar-me un advocat 
perquè l’Ajuntament m’oferia una 
quantitat «per riure». Després de pas¬ 
sar pel Tribunal d’Expropiació, la xi¬ 
fra inicial s’ha multiplicat per quatre, 
però encara és força per sota del que 


Redacció 

Sants 


Des del 15 de desembre els serveis 
d’Urgències i d’Atenció Continuada 
del centre d’atenció primària (CAP) 
de Numància es tanquen a les 12 de 
la nit. Podria ser un primer pas per al 
tancament de tots els serveis d’Urgèn¬ 
cies del CAP, el proper 31 de març. 

Es tracta d’un procés de tancament 
anunciat i ja recollit per la burxa en al¬ 
tres ocasions. Els primers en donar 
veus d’alarma van ser els seus treballa¬ 
dors, a mitjan 2007, que també van ser 
els primers a patir-ne les conseqüèn¬ 
cies l’abril del 2008, quan s’havien de 
tancar els serveis un cop finalitza l’a¬ 
tenció bàsica. Van ser reubicats, fet que 
va suposar que alguns d’ells haguessin 
d’abandonar la feina per problemes 
d’horaris o destinació en el nou lloc de 


em tocaria; per això he interposat un 
recurs, que encara no està resolt. 

Però has hagut de tancar ara, no? 
Quan el Tribunal d’Expropiació dicta 
sentència s’acaba el procés, i això va ser 
fa dos anys. Teòricament t’han d’avisar 
de la data en què has de marxar amb 
tres mesos d’antelació, però en el meu 
cas s’han saltat aquest pas, no sé si per 
desídia o per mala llet! Malgrat que els 
veïns de l’edifici encara hi viuen, a prin¬ 
cipis de desembre em va arribar una 
carta convocant-me amb urgència a l’A¬ 
juntament. M’hi vaig presentar i volien 
que aquell mateix dia els donés les 
claus! Sense ni haver-me avisat! Com 
que ells s’havien saltat un pas vaig arri¬ 
bar a l’acord que a finals de gener jo els 
donaria les claus i ells em donarien el 
taló de l’expropiació. Però quina va ser 
la meva sorpresa quan el dia 27 els vaig 
trucar i em van dir que no cobraré fins 
d’aquí a dos o tres mesos! 

Però tu ja has tancat... 

Això és el que els vaig dir. I em van res¬ 
pondre que tornés a obrir! Però ja ho 
he desmuntat tot i a mi, que vull obrir 
una altra botiga, cada dia que passa 
em perjudica. Una cosa és que hi hagi 
incompetència, però la resposta que 
vaig rebre és cinisme! L’Ajuntament, 
que tanta propaganda fa d’estar a 
prop de les persones, les tracta fatal. A 
més, crec que l’Administració hauria 


treball. Però això no es tot: com que fi¬ 
nalment no es va fer efectiu el tanca¬ 
ment es va haver de contractar perso¬ 
nal suplent per cobrir el servei. 

El tancament definitiu depèn, se¬ 
gons el director de l’Atenció Continua¬ 
da i Urgent de l’Institut Català de la Sa¬ 
lut a Barcelona, del nombre d’usuaris 
que l’utilitzin, que afirma que és d’un 
pacient cada dues hores durant la nit. 

Però aquestes dades són analitzades 
de manera diferent per part de les en¬ 
titats veïnals, que veuen amb preocu¬ 
pació la reducció dels serveis d’atenció 
mèdica. Segons va declarar Jordi Falcó 
-membre del Centre Social de Sants i 
del Consell de Salut del Districte-, «si 
hi ha pocs usuaris és perquè els serveis 
han perdut qualitat». Prossegueix: 
«Nosaltres sempre hem interpretat que 
quan deixes morir alguns centres, com 
és el cas de Numància, al final ningú no 


de donar exemple però es comporta 
igual o pitjor que les empreses. 

I el paper de l’Ajuntament? 

Et pot tocar ser expropiada per una re¬ 
forma urbanística, i sense valorar si és 
bona o no per al barri, la persona afec¬ 
tada mai hauria de sortir perdent. És a 
dir, més enllà del trasbals que suposa 
marxar no s’haurien de generar pèr¬ 
dues econòmiques ni problemes. Però 
malauradament no és així. 

Com responen els i les afectades? 
L’Ajuntament sempre tracta aquests 
processos de manera individual i sem¬ 
bla que la gent caigui en la trampa. El 
veïnat es pensa que l’Administració els 
ajudarà: els diuen que els donaran un 
pis i ja es queden tranquils, tot i que 
no n’hagin negociat el preu o les ca¬ 
racterístiques. Podríem dir que algu¬ 
nes persones tenen enquistat en el 
moll de l’os la idea inculcada per Fran¬ 
co de «Jo us protegiré», tot i que ara el 


els fa servir». Assegura també que en 
els darrers anys han rebut un degoteig 
de queixes sobre el mal funcionament 
del servei i fins i tot els professionals 
han manifestat el seu malestar per 


protector és l’Ajuntament. Tants anys 
de franquisme han posat molta por al 
cos de la gent i molt endins! 

Tomat al Pla de l’estació, com afec¬ 
tarà al barri? 

Suposarà un canvi de l’estructura so¬ 
cial i la substitució del petit comerç per 
centres comercials.Diuen que el Bala- 
nyà serà un Opencor. Però el veïnat 
també canviarà, serà més anònim i amb 
més poder adquisitiu. Aquest procés 
genera fenòmens com el mòbing a Va¬ 
llespir, 25, ja que els propietaris han 
vist que poden vendre pisos a 100 mi¬ 
lions de pessetes, com els que acaben 
de fer al carrer Badalona amb Vallespir. 
Tot això va trencant la xarxa social que, 
tot i que no ens n’adonem, hi és i té 
una gran importància. 

El fet que tant el Felipe, de Vallespir 
25, com jo siguem persones força co¬ 
negudes ha fet que el veïnat relacioni 
les dues coses amb el Pla i vegi que su¬ 
posarà un canvi molt important. 


haver de treballar amb pocs recursos o 
per la manca d’informatització, aspec¬ 
tes que repercuteixen en la qualitat de 
l’atenció. 


Tanca Tatenció continuada de Numància 



Entrada al CAP Numància. ÀLEX C. 

Deu anys d’expropiacions al 
turó de la Font de la Guatlla 


El 1999 van començar les 
expropiacions d'habitatges a 
la zona coneguda com el 
turó de la Font de la Guatlla. 
Aquesta zona està afectada 
pel Pla general metropolità 
(PGM) del 1976, que qualifi¬ 
ca aquests terrenys com a 
zona verda per crear una 
nova entrada a Montjuïc. 


Albert Ricart 

Font de la Guatlla 


Les negociacions entre l’Ajuntament i 
el veïnat del turó van començar l’any 
1999 amb els primers expropiats: uns 
22 veïns i veïnes van ser traslladats al 
carrer Príncep Jordi, a prop del carrer 
Tarragona. 

El procés d’expropiació s’ha dilatat 
en el temps fins a arribar als nostres 
dies, quan encara queden unes poques 
famílies, que no es resignen a la idea 
d’abandonar les cases on han viscut to¬ 
ta la vida i que tampoc volen ser reallot- 
jades fora del barri. Malgrat que el veï¬ 
nat que ha marxat reconeix que la qua¬ 
litat de vida a millorat, també troben a 
faltar el caliu del barri i continuen con¬ 
siderant el fet que els reallotjaments 
fossin fora del barri com una deslleial¬ 
tat a la paraula donada pel Districte. 

El pas del temps a provocat una de¬ 
gradació del turó, ja que en una zona 
afectada per un PGM no s’hi poden fer 
obres. Els veïns i veïnes que encara hi 
viuen ho fan en unes condicions molt 
precàries. També es troben amb la di¬ 
ficultat d’accedir còmodament als ha¬ 
bitatges, que pels carrers no hi poden 
passar les ambulàncies i, segons al¬ 
guns habitants, que des de fa temps 
l’Ajuntament no ofereix els serveis bà¬ 
sics, com ara la recollida d’escombra¬ 
ries, possiblement com una forma 
d’assetjament per pressionar les per¬ 
sones que es resisteixen a marxar. 

PISOS DE PROTECCIÓ 
OFICIAL BUITS 

Els últims veïns i veïnes que encara hi 
viuen havien de ser reallotjats a uns pi¬ 
sos de protecció oficial, al carrer Valls 



Un dels carrers del Turó de la Font de la Guatlla. FONTDELAGUATLLA.BLOGSPOT.COM 


amb Rabí Rubé. Malgrat que ja fa dos 
anys i mig que els pisos estan acabats, 
el reallotjament no s’ha fet efectiu, els 
pisos continuen buits i fins i tot s’ha 
contractat un vigilant nocturn perquè 
no siguin ocupats. El veïnat no coneix 
el perquè d’aquesta situació. A més, el 
fet que uns pisos nous de trinca es dei¬ 
xin degradar genera malestar i compli¬ 
ca el procés de reallotjament. 

CONFRONTACIÓ VEÏNAL 

Tot aquest procés esta creant confron¬ 
tació entre els veïns i veïnes de la 
Font de la Guatlla. Concretament, 
s’ha generat un conflicte entre l’Asso¬ 
ciació de Veïns i un grup de veïns que 
es van associar sota el nom de Manco¬ 
munitat de Propietaris dels Carrers 
Rabí Rubén, Valls i Chopin. Segons el 
PGM, al carrer Montfar (carrer conti¬ 
gu a Chopin) hi havia un solar on 
s’havia de construir un bloc de pisos 
per reallotjar les persones que viuen 
al turó, però, segons la Mancomuni¬ 


tat, quan van consultar el PGM van 
veure que aquell solar estava en un 
principi destinat a zona verda i s’opo¬ 
saven a la construcció d’un edifici, ja 
que el veien innecessari. 

En un primer moment la vuitante¬ 
na de veïns associats en la Mancomu¬ 
nitat van fer campanyes denunciant 
aquesta situació enganxant cartells, 
fent manifestacions, però finalment 
es van veure obligats a actuar per la 
via legal, ja que no van ser escoltats 
per l’Associació de Veïns ni pel Dis¬ 
tricte, i van presentar un conjunt 
d’esmenes que van ser desestimades. 
Únicament van aconseguir que l’edifi¬ 
ci fos de tres pisos més planta baixa. 

Els veïns afectats declaren: «Un 
cop més queda demostrat com la in¬ 
competent gestió del Districte i l’A¬ 
juntament afecta la vida dels veïns i 
veïnes, i les relacions entre ells. Un 
conflicte que el 1999 havia d’estar re¬ 
solt, deu anys després encara espera 
una solució de consens». 


ENLLAÇ A BARRISANTS.ORG 


La situació de 
Can Batlló no 
es desencalla 

Després d’anys de pressió perquè 
marxin les empreses de Can Batlló, 
al tancament d’aquesta edició enca¬ 
ra en queden 24 al recinte i sembla 
que trigaran a marxar. 15 empreses 
esperen cobrar la indemnització i 
les nou restants estan esperant po¬ 
der-se traslladar a la Zona Franca, 
on sembla que encara no s’han re- 
qualificat els terrenys on s’ha de 
construir l’edifici que les ha d’aco¬ 
llir. D’altra banda, moltes empreses 
han hagut d’abandonar els seus lo¬ 
cals, sense cap ajuda econòmica, en 
vèncer els contractes de lloguer. Les 
que sí que han rebut compensa¬ 
cions afirmen que són força baixes, 
si es tenen en compte les despeses 
que suposa reiniciar l’activitat en un 
altre indret, en alguns casos fora de 
la ciutat. 

Nova instància 
de l’ABS a 
rAjuntament 

L’Assemblea de Barri de Sants (ABS) 
va entrar dins del registre de l’Ajun¬ 
tament una instància per reclamar 


el parc de l’Espanya Industrial per a 
la Festa Major Alternativa (FMA) 
d’enguany. La instància s’ha duit a 
l’Ajuntament perquè LABS conside¬ 
ra que el Districte va perdre tota la 
legitimitat en la darrera FMA. A més, 
s’han anunciat obres al parc, que 
durarien d’abril a novembre. L’ABS 
ha declarat que és compatible tenir 
obert el parc, ja que les obres es po¬ 
den fer per fases. 

Vallespir, 25, 
llest per a 
sentència 

El procés judicial que enfronta la 
propietat de l’edifici del carrer Va¬ 
llespir, 25 i els inquilins dels habi¬ 
tatges ha quedat vist per a sentèn¬ 
cia. El jutge que porta el cas va con¬ 
vocar el 2 de febrer les dues parts i 
els pèrits per aclarir diferents de¬ 
talls relacionats amb els tres peritat¬ 
ges presentats, que són els que han 
de certificar en quin estat es troba 
l’immoble. Els llogaters, que han 
denunciat que estan patint assetja- 
ment immobiliari, diuen que la pro¬ 
pietat vol declarar la finca en estat 
de ruïna per fer-los fora sense pa¬ 
gar-los cap indemnització, mentre 
que ells defensen que malgrat que 
l’edifici requereix reformes es troba 
en bon estat. 


La imatge 

Els guanyadors de la panera de la burxa 



Aquí tenim els flamants guanyadors de la immensa panera de la burxa, 
en Carles i la Marina. En la panera hi col·laboren desinteressadament 
cada any al voltant de 40 establiment i entitats del barri. 


Tens un projecte o una idea de negoci? 

Aro_Coop t'ajuda a fer-la realitat amb forma cooperativa 


Sectors 

serveis a les persones 
autoocupació 
consum ecològic 
solucions per a l'habitatge 


info@aracoop.coop 



assessorament 
constitució 
ajuts i subvencions 
formació 


g- 

www.aracoop.coop 



c. Premià, 15, la planta - Barcelona 


93 318 81 62 


Promoóò i emoció 
de cooperatives 


Cuina 100 % vegana 

:Dfíammd 

Bar vegetarià 
Bufet lliure 

Horari dels dinars: 
de dilluns a dissabtes 

de 13.30 a 16 h 


C/ Papin, 8 (al costat de pl. de Sants) • 08028 Barcelona 
Tel. 934 911 813 * www.dhammabarcelona.com 



Productes pel cultiu 
d’exterior i interior 

Punt de distribució 
d’esprais montana 

Malabars, incensos i molt més 

horaris 

de dilluns a dissabte 

matins de 10:30(1 ai/jh 
tardes de 17(1 a 20:3011 


| grow-shop 

hortel 



Carrer Guadiana 30 

hortetdesantsrihotmail.com tel. 687 448 422 

Parèntesi 


LLIBRE MÚSICA 


CINE 


Saltar la veija. 
Basta un dedo 
para cerrar una 
boca 


EL DOCTOR ARRITMIAI 

ADICTO 

AUTOEDITAT 

Els oients dels progra¬ 
mes radiofònics De¬ 
lí catessen, de Ràdio 
PICA, i Colaboracíón 
Ciudadana, de Ràdio 
Contrabanda, ja ha¬ 
vien pogut gaudir dels 
relats breus que elabo¬ 
ra el Doctor Arritmia. 
Uns textos elegants 
que de tant en tant ha 
anat recopilant i pre¬ 
sentant en diferents 
volums autoeditats. 

En el nou llibre, 
l’autor torna a regalar- 
nos els sentits amb una 
literatura per a majors 
d’edat, que et colpeja 
el cervell amb la deli¬ 
cadesa del sentit co¬ 
mú, que et despulla 
amb les carícies de les 


( V 



frases ben fetes i t’in¬ 
sulta a la cara amb 
paraules captivadores. 

Un nou exercici de 
denúncia del primer 
món i un crit de deses¬ 
peració davant la con¬ 
formitat i la passivitat 
de les masses. També 
té moments per analit¬ 
zar les petites misèries 
humanes que vivim 
cada dia i destil·la un 
reconfortant seniti de 
l’humor. 

En definitiva, una 
lectura recomada amb 
el valor afegit que va 
acompanyada dels 
breus però intensos 
poemes d’Adicto (com¬ 
pany seu a les ones 
hertzianes). 




musnok 


<a> 


3 autoconsumible 


c€ e 0 

Autoconsumible 


MUSNOK 

SA KASETA RECORDS 

Des de Mallorca ens 
arriba aquesta jove 
banda amb poc més de 
cinc anys de vida i 
moltes coses a dir. El 
seu primer treball 
acaba de sortir al car¬ 
rer i es diu Autoconsu- 
mible. Hi trobem 12 
cançons amb algunes 
sorpreses i detalls in¬ 
tercalats, un estil mu¬ 
sical que camina entre 
el rock, el hardcore i 


el metall en influència 
directa amb bandes 
com els bascos Berri 
Txarrak i els valen¬ 
cians Voltor. Destaca 
el disseny minimalista 
i alhora intel·ligent 
que dóna valor, enca¬ 
ra, al fet de comprar 
un CD. Una altra de les 
coses interessants són 
les seves lletres que 
transmeten uns mis¬ 
satges crítics carre¬ 
gats de dosis de positi¬ 
visme com a «Moder¬ 


nitzar-se», i de cinis¬ 
me actiu com a «La re¬ 
volta del benestar», 
on acaben afirmant 
«que fàcil és la revolta 
xerrant». 

Aquesta és una 
bona carta de presen¬ 
tació. Esperem que el 
seu compromís conti¬ 
nuï donant fruits i que 
el seu viatge sigui 
llarg. 


David Vàzquez 


Premis Gaudí 



PRIMERA EDICIÓ 

L’Acadèmia de Cinema 
Català, presentada en 
societat el 12 de no¬ 
vembre del 2008, va 
atorgar el passat 19 de 
gener els primers Pre¬ 
mis Gaudí. Amb els ac¬ 
tors Joel Joan com a 
president i Clara Segu¬ 
ra com a presentadora 
de la cerimònia, les es- 
tatuetes més significa¬ 
tives, inspirades en el 
disseny de la Pedrera, 
van estar repartides de 
la manera següent. 

El cant dels ocells, 
d’Albert Serra, millor 
pel·lícula en llengua 
catalana, millor direc¬ 
ció i millor fotografia. 
Anna Lizaran i Jordi 
Dauder, millors actors 
protagonistes. Penélo- 
pe Cruz i Pep Anton 


Munoz, millors actors 
secundaris. Camino, 
de Javier Fesser, millor 
pel·lícula europea. 
Vicky Cristina Barcelo¬ 
na, de Woody Alien, 
millor pel·lícula en 
llengua no catalana, i 
millor música original, 
a més del secundari de 
Cruz. Jaime Camino, 
Gaudí d’Honor per la 
seva trajectòria cine¬ 
matogràfica. 

Esperem que els 
Premis Gaudí siguin els 
primers d’una llarga 
sèrie, que serveixin 
per afavorir una millor 
producció pròpia i que 
donin impuls a una 
indústria que ho ne¬ 
cessita. 


Yolanda 


BURXANT ELS BYTES 


Facebook i CIA 


En el darrer número de 
la burxa es va publicar 
un article d’opinió en 
què es deia que la CIA 
estava darrere del Fa¬ 
cebook, una xarxa so¬ 
cial d’Internet. 

Volia aprofitar a- 
questes línies per acla¬ 
rir aquest tema. Segons 
un article aparegut a 
Rebelion.org, un dels 

L 


tres socis del Facebook 
també dirigeix una em¬ 
presa de capital de risc 
de la CIA. Aquesta és 
tota la vinculació que 
hi ha entre la CIA i el 
Facebook. 

Facebook és una ei¬ 
na on pots publicar in¬ 
formació personal i que 
pots compartir amb els 
teus amics. La informa¬ 


ció que fas pública és 
elecció teva, i només 
les teves amistats po¬ 
den accedir-hi. Ni la 
CIA ni ningú amb un 
cercador per Internet, 
tal i com es diu. A més 
a més, des de les op¬ 
cions del Facebook pots 
fer més restringida la 
informació pública. 

Realment, dubto 
que la CIA usi el Face¬ 
book per treure infor¬ 
mació de la gent. Amb 
un cercador com el Go- 


ogle és suficient per 
trobar dades, ja sigui 
en blocs o en planes 
d’Internet. 

Es veritat que a tra¬ 
vés del Facebook s’han 
convocat manifesta¬ 
cions contra les FARC, 
però també a favor. 
Una de les coses bones 
que té el Facebook, és 
que qualsevol persona 
pot organitzar una pro¬ 
testa i, si té èxit, s’es¬ 
tendrà per la xarxa. Jo 
no tinc res en contra 


del Facebook, una inci- 
tativa d’un estudiant 
de Hardvard, Mark 
Zuckerberg, que ha 
funcionat i que, com 
tots els negocis a Inter¬ 
net, ha acabat rebent 
diners d’empreses de 
capital de risc. Pero 
d’aquí a dir que la CIA 
controla les dades del 
Facebook hi ha una 
gran diferència. 

Bernat Costa 

NÚMERO ESPECIAL 

Aquest especial ha estat 
elaborat per l’Assemblea de 
Barri de Sants i l’Assemblea 
contra les Penes Multa per 
reflexionar sobre aquesta 
estratègia repressiva. 



A IE5 PENES MUIÏA 


Insubmissió a les penes multa! 

Assemblea de Barri de Sants 


Els col·lectius i les individualitats 
que participen activament en els mo¬ 
viments socials sovint estem immer- 
ses en una espiral d’acció-repressió 
que comporta, entre altres coses, la 
imposició de diferents sancions eco¬ 
nòmiques per part de l’Estat, amb 
l’objectiu d’ofegar-nos econòmica¬ 
ment, alhora que manté la seva ma¬ 
quinària repressiva en augment. 

És justament aquesta repressió eco¬ 
nòmica la que ens aboca a dedicar molt 
temps i esforços a obtenir les sumes de 
diners de les multes que se’ns impo¬ 
sen, un temps que no podem dedicar a 
construir les nostres alternatives. 

Des de l’Assemblea de Barri de 
Sants hem cregut convenient dedicar 
aquest número a aprofundir en la 
campanya contra una de les estratè¬ 
gies repressives de l’Estat que actual¬ 
ment utilitza més, la de les penes mul¬ 
ta. Perquè la millor manera d’afrontar 
la seva ofensiva és la desobediència i 
la solidaritat! 



La campanya contra les penes multa 


Entre el març i el juny del 2008, es van 
plantejar una sèrie de trobades em¬ 
marcades en l’àmbit antirepressiu per 
tal de compartir experiències i dinà¬ 
miques, de vegades molt diferents en¬ 
tre si, però interessants que s’inter¬ 
canviessin. Un dels eixos subjectes a 
debat va ser el de les penes multa, so¬ 
bre les quals diversos col·lectius feia 
temps que discutien perquè tenien al¬ 
guna execució de condemna de forma 
imminent. 

A la trobada hi van assistir un gran 
nombre de persones i col·lectius de 
diferents tendències i sensibilitats, 
però des d’un inici hi va haver un po- 
sicionament col·lectiu clar respecte al 
tema, d’aquí que aquell dia es tornés 
a casa amb uns eixos clars i la data 
d’una nova trobada. L’objectiu d’a¬ 


questa campanya és, en un primer 
moment, generar debat entre un dels 
col·lectius afectats per les penes mul¬ 
ta, els moviments socials, per tal que 
més endavant el debat es traslladi a la 
resta de la societat. Per fer-ho, cal ge¬ 
nerar molt material perquè és un te¬ 
ma que amb prou feines s’ha tocat i al 
voltant del qual queden infinitat de 
preguntes obertes. 

EL REREFONS 
DE LES PENES MULTA 

La multa és una de les moltes eines 
que utilitza l’Estat per reprimir políti¬ 
cament, i ho intenta amb la pressió 
policial-judicial, dins de la qual hi ha 
les multes. Es tracta d’uns recursos 
econòmics de col·lectius i persones 
que, si no fos per aquestes sancions, 


estarien dedicats a promoure i cons¬ 
truir una societat diferent. 

Actualment ens trobem que entre 
el ventall de multes hi ha procedi¬ 
ments i aplicacions diferents: les pe¬ 
nes multa (fruit d’un procés judicial) i 
les sancions administratives derivades 
de les ordenances municipals (per in¬ 
compliment de reglaments de «convi¬ 
vència»). Totes impliquen condemnes 
amb importants despeses econòmi¬ 
ques. La seva particularitat rau en el 
fet que poden ser substituïdes per tre¬ 
balls a la comunitat (forçats) o, en el 
cas de les penes multa, també per 
arrestos (domiciliaris o a la presó) o 
localitzacions permanents (polseres 
localitzadores). 

Aquestes noves formes de sanció 
no només impliquen un augment i 


una sofisticació de la repressió, sinó 
l’intent per part de l’Estat de consoli¬ 
dar el que ja fa anys que es denuncia: 
el que es castiga no és el delicte, sinó 
la pobresa i la dissidència. 

QUÈ ES FA DES 
D’AQUESTA CAMPANYA? 

D’ençà de la primera trobada, col·lec¬ 
tius afectats o sensibilitzats per les pe¬ 
nes multa s’han seguit trobant i treba¬ 
llant en pro d’una campanya per 
denunciar aquesta forma de violència 
estructural, actuant com a coor¬ 
dinadora de casos i altaveu de mobi¬ 
litzacions. 

La tasca d’aquesta assemblea és la 
de crear material que serveixi de 
marc teòric per a la campanya d’in- 
submissió a les penes multa, material 


que ens ajudi a entendre la definició 
legal i l’origen de les penes multa a 
través d’un dossier jurídic força ente¬ 
nedor, un manual d’insolvència per 
facilitar la informació a tota persona 
que es vulgui fer insubmisa a les pe¬ 
nes multa, dos escrits model per pre¬ 
sentar a jutjats i un recull de diferents 
casos en situació de pena multa. 

D’altra banda, des de la campanya 
s’estan impulsant diverses xerrades 
per tal de dur el tema al màxim de 
contextos possibles, i s’està fent una 
coordinació acurada entre processos 
de pena multa, sobretot entre els que 
estan en una fase judicial més avança¬ 
da. Aquesta coordinació és important 
per crear una forma ràpida de comu¬ 
nicació i organitzar una resposta 
col·lectiva. 

La Quinkalla mai no calla! 


La Quinkalla va ser un 
habitatge okupat al carrer 
Masnou del barri de Sants 
des del 5 d'octubre del 
2003 fins al 24 de gener del 
2006, dia en què els Mossos 
d'Esquadra van efectuar el 
desallotjament de forma 
«cautelar». 


Grup de Suport a La Quinkalla 

Sants 


Un any més tard, l’Elena, una de les 
persones que havien omplert de vida 
i contingut aquell vell edifici abando¬ 
nat des de feia temps, va ser portada 
a judici sota l’acusació d’usurpació. 
Encara va haver de passar un any i 
mig per rebre la sentència definitiva, 
en la qual se la condemnava a pagar 
una pena multa de 6 euros al dia du¬ 
rant quatre mesos, un total de 720 
euros que, en el cas de no ser abo¬ 
nats, suposarien una pena subsidià¬ 
ria de dos mesos de presó. 

Des de l’assemblea de La Quinka¬ 
lla hem decidit que no ens volem sot¬ 
metre a aquest xantatge. No reconei¬ 
xem una «justícia» que condemna 
les persones actives per fer efectiu el 


dret a l’habitatge, per rehabilitar un 
edifici buit des de feia més de 10 
anys i que segueix buit tres anys des¬ 
prés del desallotjament, mentre fa el 
joc als especuladors, en aquest cas 
la constructora Integral de Aparca- 
mientos SA, que s’embutxaquen 
grans sumes de diners a costa d’hi¬ 
potecar la vida de moltes persones. 

No reconeixem una justícia que 
promou la desigualtat social i que 
condemna a presó la pobresa per no 
tenir recursos econòmics per fer 
front a aquestes multes i, per tant, 
per comprar la seva pròpia llibertat. 
Perquè aquest sistema judicial, no ho 
oblidem, està fet per als rics i per se¬ 
guir perpetuant un sistema repressiu 
on es defensen els drets dels que més 
tenen en detriment de la població 
més desafavorida. 

No reconeixerem una justícia que 
criminalitza la dissidència política i 
les nostres pràctiques, ja que són 
aquestes les que ens possibiliten cre¬ 
ar petits oasis de llibertat on cons¬ 


truir noves maneres de relacionar- 
nos, de funcionar i, en definitiva, que 
fan possible posar el fre a tots aquells 
que ens volen submises i callades per 
fer i desfer al seu aire. 

Ens declarem insubmises a les pe¬ 
nes multa i, per tant, l’Elena no paga¬ 
rà la quantitat econòmica imposada. 
Ens enfrontarem a la possibilitat que 
ingressi a presó, un fet no desitjable 
però al qual ens aboquen en última 
instància per convicció política. L’in¬ 
grés es pot fer efectiu en qualsevol 
moment i és molt important la res¬ 
posta al carrer, que visualitzem totes 
juntes les injustícies socials a les 
quals estem sotmeses per part de la 
«justícia» imperant. 

Cal recordar que el de La Quinka¬ 
lla no és un cas aïllat, sinó que hi ha 
un gran nombre de persones que dia 
a dia s’enfronten a aquest tipus de 
sentència sense la possibilitat d’esco¬ 
llir pagar-les o no, perquè no tenen 
recursos per fer-ho. 


«Ens declarem insumbises a les penes 
multa, i ens enfrontem a un possible 
ingrés a presó en qualsevol moment» 



Primer intent de desallotjament de La Quinkalla, el 26 d’abril de 2004. ALBERT GARCIA 


12 d’octubre de 1999: 
quasi una dècada fent 
front a la repressió 



Policies de paisà detenen un manifestant el 12 d’octubre de 1999. MIREIA COMAS 


EI12 d'octubre del 1999 
feia 17 anys que grups ultra- 
dretans es concentraven a 
Barcelona per celebrar l'ho¬ 
menatge a la bandera i el dia 
de la hispanitat i la raça. 

Detinguts i detingudes del 12 d’octubre 

Barcelona 

En aquest dia s’enalteixen valors com 
el patriotisme espanyol, el racisme, 
l’antisemitisme, l’homofòbia i se 
celebra el «descobriment» d’Amèrica, 
amb tot el que això comporta: 
colonialisme i genocidi. Envers això, 
durant més de 13 anys, es van fer 
múltiples mobilitzacions, des de les 
manifestacions de la Comissió Ca¬ 
talana Contra el Cinquè Centenari 
fins als festivals antifeixistes de Cot¬ 
xeres de Sants. 

Tanmateix, l’any 1998 es va canviar 
l’estratègia i es va buscar la confronta¬ 
ció directa amb els feixistes per fer-los 
fora del barri; el resultat van ser hores 
d’enfrontaments amb la policia que 
els protegia. L’any següent, el 1999, 
es va repetir la iniciativa de l’any ante¬ 
rior. La manifestació antifeixista va re¬ 
córrer els carrers de Sants fins al pas¬ 
seig de Sant Antoni, on van començar 
els enfrontaments amb la policia. Du¬ 
rant hores, barricades i càrregues po- 


licials van fer del barri un camp de ba¬ 
talla: 26 persones van ser detingudes. 

L’alarma social creada pels mitjans 
de comunicació i la proximitat de les 
eleccions van fer que la jutgessa d’ins¬ 
trucció, Remei Bona, decretés l’ingrés 
a la presó de 14 dels detinguts i detin¬ 
gudes. La incapacitat per sostenir les 
acusacions d’associació il·lícita i la 
resposta popular en forma d’infinitat 
de mostres de suport, accions i mobi¬ 
litzacions van aconseguir que sortis¬ 
sin en llibertat amb càrrecs un parell 
de setmanes després. Van passar qua¬ 
tre anys i es va celebrar el judici con¬ 
tra 18 dels encausats. Se’ls va con¬ 
demnar a dos anys de presó i a pagar 
1.800 euros de pena multa. Els recur¬ 
sos presentats i la sol·licitud d’indult 
ratificaven la sentència. 

A part de considerar tot el procés 
judicial un abús de poder, concebem 
les penes multa com un xantatge que 
posa preu a la nostra llibertat, busca 
aïllar-nos en les nostres condemnes i 
ofegar econòmicament els movi¬ 
ments socials. 

A dia d’avui, encara s’està requerint 
a algunes persones condemnades per 
aquells fets que paguin la pena multa i 
les amenacen de no donar-los la inter- 
locutòria de suspensió dels dos anys 
de presó si no paguen. Així doncs, 
s’exposen a complir dos anys i mig de 
presó quasi una dècada després 
d’aquells fets. 

núm. espedal Penes rmika 


Les penes multa, aplicades a 
partir del Codi Penal de 
1995, estan afectant els movi¬ 
ments socials crítics. Moltes 


persones acusades de faltes i 
delictes (ultratge a la bandera 
espanyola, desordres públics, 
desobediència, etc.) reben 


condemnes substituïbles per 
multes, que es paguen amb el 
patrimoni o amb la llibertat. 
Aquí en recollim alguns casos. 



Portar una bandera de la CNT 

50 € o cinc dies de presó 

Barcelona 

Tres militants de la CNT de Joaquim Costa 


El 17 de juny del 2007 es va convocar 
una manifestació sota el lema «Per la 
llibertat d’expressió i manifestació, la 
repressió mai ens tallarà les ales». Tres 
militats de la CNT es disposaven a ac¬ 
cedir al lloc on començava la manifes¬ 
tació quan els Mossos d’Esquadra els 
van interceptar per dir-los que no po¬ 
drien accedir-hi si no treien el pal que 


duien com a suport de la bandera del 
seu sindicat. Com que s’hi van negar, 
van ser identificats i quan van tornar a 
intentar accedir a la plaça, van ser re¬ 
duïts de forma violenta pels mossos, 
que els van prendre la bandera i els 
van obrir una diligència per desobe¬ 
diència, agressió i insults. Més enda¬ 
vant, van tenir un judici de faltes en 


què se’ls va condemnar a 5 euros de 
pena multa durant 10 dies, un total de 
50 euros, o una condemna de cinc 
dies de presó. El novembre passat, 
dos dels companys van ser posats en 
cerca i captura per no abonar la multa 
i, en detenir-los, van ser traslladats a la 
presó Model, on van pagar la pena de 
cinc dies de presó. 



Està Tot Fatal 

6o € o i o dies 
d'arrest domiciliari 

Esplugues de Llobregat 
Tres persones 


Tres persones es van penjar de les 
tres torres d’Esplugues durant tres 
dies per denunciar els responsables 
del projecte urbanístic Pla Caufec - 
Porta BCN, un projecte urbanístic 
que ha despertat una forta oposició 
entre els veïns i veïnes d’Esplugues. 
L’acció s’emmarcava en la setmana 
de lluita «Està Tot Fatal» en defensa 
del territori i contra l’especulació, 
durant la qual es van dur a terme 
nombrosos actes de denúncia. 

Els Mossos d’Esquadra van obligar 
la presidenta de la comunitat de pro¬ 


pietaris a interposar una denúncia, 
amenaçant-la que la responsabilitat 
civil recauria en ella, però els tres 
veïns van mantenir la seva protesta. 

El judici va acabar amb una 
condemna per desobediència de 20 
dies a 3 euros diaris de pena multa. 
Dues persones van ser embargades i 
una altra ha estat requerida per 
pagar la multa i, com que no pot ser 
embargada, ha de complir 10 dies 
d’arrest domiciliari. En cas que no 
els complís, hauria de fer-ho entrant 
a la presó. 



Aturem 
el Pla Caufec 

200 denúncies 
a 57 persones 

Esplugues de Llobregat 


Fins a l’li de desembre del 2008, un 
total de 57 persones han acumulat gai¬ 
rebé 200 denúncies fruit de 14 accions 
contra el Pla Caufec, entre delictes o 
faltes imputats pels Mossos d’Esqua¬ 
dra i expedients administratius pro¬ 
moguts per l’Ajuntament. Les accions 
han estat convocades públicament i 
amb presència de mitjans de comuni¬ 
cació i molts d’aquests processos po¬ 
den desembocar en una pena multa. 

Els judicis i les sentències més re¬ 
cents han estat els següents: els dies 
19,20 i 21 de maig del 2008, 35 perso¬ 
nes van participar en una setmana de 
lluita en defensa de Collserola i per l’a¬ 
lliberament de Francesc Argemí, en 
Franki de Terrassa. Totes elles estaven 
acusades de desobediència, desordres 
públics, danys i coaccions pels Mossos 
d’Esquadra per haver obstaculitzat els 
accessos a l’obra encadenats a dos bi¬ 
dons de ciment o a màquines excava¬ 
dores. Els fets han tingut tres judicis di¬ 


ferents amb el resultat de vuit perso¬ 
nes condemnades a pagar 3 euros dia¬ 
ris durant 45 dies per una falta de des¬ 
obediència i una de responsabilitat ci¬ 
vil solidària, entre d’altres. Quatre 
persones més van ser absoltes, però 
Sacresa ha presentat un recurs que es 
troba a l’Audiència Provincial; 23 per¬ 
sones estan a l’espera de judici. A finals 
d’octubre es va dur a terme el judici 
contra l’Eulàlia per haver-se encadenat 
a una alzina el mes d’agost del 2008 en 
protesta per la tala d’arbres que porta¬ 
va a terme la promotora immobiliària 
del Pla Caufec a Esplugues de Llobre¬ 
gat. Acusada de desobediència, danys i 
coaccions pel fet de romandre dues 
hores al peu d’un arbre fins que la po¬ 
licia va tallar les cadenes, la petició fis¬ 
cal va ser de 10 dies a una quota de 6 
euros per dia per una falta de desobe¬ 
diència. L’acusada ha afirmat al jutjat la 
seva insubmissió a la possible pena 
multa quan encara no hi ha sentència. 



Bandera al 
castell de Montjuic 

2.400 € o quatre mesos de presó 

Dues persones 


El 25 d’abril del 2007, en el marc de 
la campanya «300 anys d’ocupació, 
300 anys de resistència», dos joves 
van pujar al barceloní castell de 
Montjuïc per canviar la bandera es¬ 
panyola per una estelada. En finalit¬ 
zar Facció, van ser identificats pels 


Mossos d’Esquadra i es va obrir un 
procés judicial en el qual la Fiscalia 
els va acusar d’ultratge a la bandera 
espanyola. 

El judici ja s’ha celebrat i s’enfron¬ 
ten a una possible pena multa de 
2.400 euros que, en cas de no ser 


abonada, suposaria una pena de qua¬ 
tre mesos de presó. 

Cal recordar que no és un cas aï¬ 
llat, sinó que en els últims mesos 
molts joves han estat encausats per 
delictes relacionats amb l’ultratge a la 
bandera espanyola. 



Solidaris amb els 2 dies 

300 €015 dies de presó 

Barcelona 
Tres persones 


Durant la campanya que van engegar 
les conductores i els conductors 
d’autobús de TMB per demanar dos 
dies de descans setmanal, diverses 
persones van fer accions de solidari¬ 
tat amb la lluita. Tres persones van 
ser detingudes i acusades de danys i 


lesions per sabotejar un autobús. El 
resultat final va ser una falta de danys 
per als tres companys amb una multa 
de 150 euros per cap, una indemnit¬ 
zació de 67 euros a TMB per danys a 
un autobús, i dos dels companys con¬ 
demnats a una pena multa de 10 eu¬ 


ros al dia durant un mes per lesions. 
El passat mes de juny es va interposar 
un recurs al tribunal d’execució per 
tal que aquesta pena no es fes efecti¬ 
va. Finalment, s’ha resolt favorable¬ 
ment als dos companys, que no hau¬ 
ran de pagar la pena multa. 



Arrest 
domiciliari 
a la CGT 

Lleida 

Tres persones 


Durant la campanya impulsada per la 
Confederació General del Treball de Po¬ 
nent (CGT) i l’Assemblea de Joves de 
Lleida (AJLL) per la retirada dels sím¬ 
bols feixistes es van fer diversos actes, 
com ara una recollida de signatures i 
adhesions a la campanya, el canvi dels 
noms dels carrers, murals, etc. Una d’a¬ 
questes accions va tenir lloc al monòlit 
als caiguts porDiosy porEspana, quan 
tres persones van fer-hi pintades reivin¬ 
dicant la seva desaparició. Aquestes per¬ 


sones van ser retingudes pels mossos i 
acusades de deslluïment de béns im¬ 
mobles. Després del judici de faltes, les 
van condemnar a treballs en benefici de 
la comunitat, però s’hi van negar i van 
haver de complir un arrest domiciliari 
de quatre dies. Durant els dies d’arrest, 
es van fer activitats de tota mena per de¬ 
nunciar l’actuació de la Paeria en tot el 
procés. A Lleida, ja hi ha hagut un total 
de tres arrestos domiciliaris i un altre 
que està a l’espera de sentència. 

A LE5 PENES MULTA ® 


Consideracions històriques i 
jurídiques sobre la pena multa 



Torre de vigilència d’un centre penitenciari. DAVID DATZIRA 


La denominada pena multa 
és una sanció penal de llar- 
guíssima existència, els ante¬ 
cedents més remots de la 
qual es poden trobar en el 
dret babilònic, en el grec 
clàssic i en el dret romà pos¬ 
terior. Així mateix, sota la 
denominació de composició 
econòmica va arribar fins a 
l'època medieval i va pene¬ 
trar fins i tot a Las Partidas. 

Inaki Rivera Beiras 

Observatori del Sistema Penal i els Drets 
Humans (Universitat de Barcelona) 

Tot i així, la seva història pot ser lle¬ 
gida també com un sorgir, ocultar-se 
i ressorgir en les lleis en funció d’ar¬ 
guments a favor i en contra de les 
penes privatives de llibertat. En efec¬ 
te, en la modernitat il·lustrada, quan 
aquestes últimes penes van sorgir, la 
multa va decaure perquè les altres 
fossin aplicades en el seu apogeu. 
Curiosament, dos segles més tard, 
quan després de la Segona Guerra 
Mundial va començar el debat sobre 
les (mal) anomenades alternatives a 
la presó, la pena multa va ressorgir 
novament i se li va atribuir, en clara 
funció ideològica, el compliment 
d’aquesta (falsa) finalitat pretesa- 
ment substitutòria. 

LES PENES PATRIMONIALS I LES 
PENES PRIVATIVES DE LLIBERTAT 

Però malgrat aquests vaivens, amb¬ 
dues penes, la patrimonial i la priva¬ 
tiva de llibertat, acabarien trobant-se 
com si el destí les vinculés. Per què? 
Doncs perquè des del discurs jurídic 
penal tradicional s’ha dit que un dels 
seus problemes era aconseguir la se¬ 
va efectivitat en cas d’impagament. 
Com assegurar, llavors, que la multa 
es pagui? Doncs amenaçant d’empre¬ 
sonar els qui no la paguin (i fent efec¬ 
tiva l’amenaça). 

És ben clar que s’han hagut de re¬ 
conèixer no pocs «inconvenients» 
(tal com els anomenen eufemística- 
ment alguns) al sistema de la pena 
multa. Entre d’altres, la pena multa 
implica acceptar la renúncia a una fi¬ 
nalitat correctora que se sol atribuir a 
altres penes davant una de tipus cla¬ 
rament intimidatori i punitiu. També 
es pot recordar que aquesta pena re¬ 
cau en un bé —el patrimoni— de dis¬ 
tribució absolutament desigual en la 
societat. Així mateix, l’esmentat siste¬ 
ma vulnera el principi de responsabi¬ 
litat estrictament personal (ja que, 
d’una banda, la multa pot ser pagada 


per algú diferent al condemnat i, de 
l’altra, normalment no només l’afec¬ 
ta a ell sinó a la seva família). D’altra 
banda, i com s’ha dit, per al cas d’im¬ 
pagament, de l’afectació al patrimoni 
es passa a l’afectació d’un dret essen¬ 
cial com és el de la llibertat (d’incom¬ 
parable valor respecte del primer). I, 
òbviament, qui més capacitat econò¬ 
mica té, menys veu afectada la seva 
llibertat (de manera que es dóna la 
«paradoxa» segons la qual compleix 
menys pena no qui menys delinqueix 
sinó qui més paga). En fi, podríem 
afegir més crítiques a un sistema de 
criminalització de la pobresa com el 
que hem assenyalat, però ho deixem 
aquí en nom de la brevetat. 

«Qui més 
capacitat econò¬ 
mica té, menys 
veu afectada la 
seva llibertat» 

ELS ‘DIES MULTA’ 

DEL CODI PENAL DE 1995 

Malgrat tot això, el Codi Penal de 
1995, a l’Estat espanyol va introduir el 
sistema de «dies multa» que ha estat 
lleugerament retocat (endurit) per la 
Llei 15/2003, de 25 de novembre. Ai¬ 
xí, en l’actualitat, s’estableix que la se¬ 
va extensió mínima serà de 10 dies i la 
màxima, de dos anys. La quota diària 
tindrà un mínim de 2 euros i un mà¬ 
xim de 400. S’afegeix que els jutges fi¬ 
xaran a la sentència l’import d’aques¬ 
tes quotes, i que per a això tindran en 
compte exclusivament la situació eco¬ 
nòmica del reu, deduïda del seu patri¬ 
moni, els seus ingressos, les obliga¬ 
cions, les càrregues familiars i altres 
circumstàncies personals. Però, és 
clar, s’afegeix que si el condemnat no 
satisfà, voluntàriament o per via de 
constrenyiment, la multa imposada, 
quedarà subjecte a una responsabili¬ 
tat personal subsidiària d’un dia de 
privació de llibertat per cada dues 
quotes diàries no satisfetes. I, entre al¬ 
tres consideracions, es consigna que 
el jutge o el tribunal també podrà 
acordar, amb la conformitat prèvia del 
penat, que la responsabilitat subsidià¬ 
ria es compleixi mitjançant treballs en 
benefici de la comunitat. En aquest 
cas, cada dia de privació de llibertat 
equivaldrà a una jornada de feina. 

Encara que alguns han elogiat 
aquest sistema —que perpetua la 
qüestionada institució de les penes 
curtes de presó, detall que no és pe¬ 
tit, per cert— com es veu, el sistema 
manté la filosofia, la columna verte¬ 


bral, del tradicional sistema punitiu 
pecuniari d’afectació, a més de la lli¬ 
bertat personal. 

LES PENES MULTA I 
ELS MOVIMENTS SOCIALS 

L’afectació que aquest sistema està 
causant als moviments socials crítics 
des de les reformes és evident. Faltes 
i delictes, per exemple, d’ultratge a la 
bandera espanyola, desordres pú¬ 
blics, desobediència, problemes, en¬ 
frontaments i dissolucions de mani¬ 
festacions, entre d’altres, són ja una 
realitat que, com s’ha intentat expli¬ 
car, o es paga amb el patrimoni o es 
«paga» amb la llibertat. Tot això encai¬ 
xa difícilment amb disposicions cons¬ 
titucionals que afirmen la prohibició 
de discriminacions per raons de ca¬ 
ràcter econòmic, entre d’altres. Però a 
hores d’ara hi ha poques sorpreses. 
Aquesta situació no és nova en abso¬ 
lut; els moviments socials crítics amb 
el sistema de dominació sempre han 
estat reprimits amb aquesta i altres ei¬ 
nes molt més dures de què disposa el 
sistema penal. 

Sembla que, finalment, el que va 
ser una pretesa (i, com ja he dit, falsa) 
alternativa a la presó ha aconseguit 
recompondre’s cap a una gran funció 


amb una pena semblant, ja que una ja 
no existiria sense l’altra. En efecte, 
perquè la pena multa pugui ser real¬ 
ment imposada (i efectivament paga¬ 
da) necessita l’existència de la pena 
privativa de llibertat; és a dir, aquesta 
és la gran amenaça d’aquella. En 
aquest sentit, la multa no només no 
és alternativa a la presó, sinó que con¬ 
tribueix a l’existència i la supervivèn¬ 
cia d’aquesta. 

«Un dia de 
privació de lliber¬ 
tat per cada dues 
quotes diàries no 
satisfetes» 

En el context anglès i nord-ameri- 
cà (on, no ho oblidem, la presó ha 
tingut sempre un desenvolupament 
espectacular), els presos empren 
l’expressió «doing time», que es tra¬ 
dueix com «pagant temps», en una 
imatge ben gràfica. En el sistema 
penal, sempre es tracta de «pagar»: ja 
se sap, o amb el teu patrimoni o amb 
la teva llibertat. 


ÚLTIMA HORA 


Sentència per 
la bandera de 
Montjui'c 

Caterina Rovira 

En les pàgines centrals d’aquest 
especial hem fet esment d’un cas 
repressiu que estava pendent de 
resolució judicial i on els dos re- 
presaliats podien ser condemnats 
a una pena multa. Durant la ma- 
quetació d’aquesta edició el jutge 
ha emès una sentència condemna¬ 
tòria per als dos imputats, corres¬ 
ponent a vuit mesos de pena mul¬ 
ta a raó de 6 euros el dia. Els dos 
joves han estat condemnats per un 
delicte d’ultratge a la bandera es¬ 
panyola per haver substituït l’en¬ 
senya que onejava al castell de 
Montjuic per una bandera estela¬ 
da, acció per la quals van ser detin¬ 
guts pels agents dels Mossos d’Es¬ 
quadra i traslladats posteriorment 
a comissaria. Aquest no és un cas 
aïllat: hem de recordar que en els 
últims mesos han estat moltes les 
persones que s’han vist involucra¬ 
des en una espiral repressiva de 
l’Estat espanyol davant de les mos¬ 
tres de rebuig cap a la seva simbo¬ 
logia, com poden ser la crema de 
fotografies del rei o el cas d’en 
Franki de Terrassa, que en aquests 
moments encara està complint 
una pena de presó en règim de 
tercer grau. En els propers mesos 
haurem d’estar pendents de l’evo¬ 
lució d’aquest procés, ja que s’ha 
interposat un recurs d’apel·lació a 
la sentència davant l’Audiència 
Provincial que està pendent de ser 
resolt. Tot i que la sentència del 
Jutjat Penal és més baixa que la 
proposta del Ministeri Fiscal (la 
quota passa de 10 a 6), el jutge 
no ha rebaixat ni un dia la pena. 
Cal recordar que, en cas de no ser 
abonada la quantitat esmentada, 
un total de 1.440 euros, els dos jo¬ 
ves s’exposen a quatre mesos de 
presó, fet que deixa palès que la 
intencionlitat de les penes multa 
en cap moment és «reformadora», 
com volen fer creure, sinó que es 
tracta d’una persecució política a 
tot aquell que amb les seves pràc¬ 
tiques intenta escapar de les lògi¬ 
ques establertes. En el cas concret 
del delicte d’ultratges a Espanya, 
un delicte purament polític que va 
pendre forma com a tal durant el 
franquisme, s’evidencia la falsedat 
de la «democràcia» en què vivim, 
on es castiga el fet de qüestionar la 
simbologia emprada per l’Estat. 
Sens dubte, la repressió política, 
malgrat ser negada i ocultada per 
part de l’Estat, continua estant a 
l’ordre del dia prenent diferents 
formes, entre elles, el xantatge de 
sentències de pena multa. 






















UN TOMB PEL 
DICCIONARI 


MARRÀ 

Aquest mot por referir-se tant al 
mascle de l'ovella com a un verro, 
és a dir, el porc destinat a cobrir la 
truja. En l'últim cas, la paraula ens 


arriba gràcies al contacte de molts 
segles amb els àrabs islàmics. La 
manera d'anomenar el porc en 
àrab {jinzírun ) no té res a veure 
amb aquest mot. Els àrabs, quan 

veien un porc, feien referència al 
fet que els era privat de menjar- 
ne, mitjançant una paraula que 
s'assembla a marrà: màhrarn ('co¬ 
sa prohibida'). Per això, no és es¬ 


trany que els parlants catalans, en 
sentir-los, confonguessin la prohi¬ 
bició amb el nom de l'animal. 



Jordi Esteban, DECLC, V, 496 


LA CANÇÓ 

Memòria 

Quan recordo certes coses 
i em miro per un forat 
em veig sempre d’esquena 
escoltant cants de sirena, 
ancorat en un cul de sac. 

Quan recordo certes coses 
em sorprenc a mi mateix 
aparellant mitjons a les fosques, 
refent el trencaclosques, 
mossegant l’ham com un peix. 

Visc enredat entre xarxes 
de mil pensaments. 

Volteretes en el temps 
lluny dels colors que il·luminen 
els camps a l’estiu, 
ofuscat sense motiu. 

Quan recordo el principi 
desfilo el meu jersei. 

Ni la millor filadora 
amb el millor didal 
pot evitar fer-se mal 
intentant refer-lo igual. 

Visc enredat entre xarxes 
de mil pensaments. 

Volteretes en el temps 
lluny dels colors que il·luminen 
els camps a l’estiu, 
ofuscat sense motiu. 

~ mMi FOGONS DE TEMPORADA 


RACÓ HISTÒRIC 

El calendari del lleure a Sants 


Des de fa segles, els 
dies del calendari estan 
determinats per les ac¬ 
tivitats de lleure dels 
pagesos i les classes po¬ 
pulars. Aquest calenda¬ 
ri, procedent de l’edat 
mitjana, i fins i tot de 
temps més antics (an¬ 
teriors a la influència 
cristiana), ha quedat 
marcat en certes festes 
i activitats actuals. En 
alguns pobles del Pla, 
com ara Sants, al segle 
XIX encara les practica¬ 
ven camperols i menes¬ 
trals, mentre anaven 
apareixent les primeres 
fàbriques i els primers 
vapors tèxtils. 

Les festes més im¬ 
portants es repartien 
en 20 dies anuals. Un 
era els Tres Tombs, on 
la gent de Sants anava 
a l’església de Sant An¬ 
toni amb animals do¬ 
mèstics. Després venia 
la Candelera, en la 
qual es treien els pes¬ 


sebres i es beneïen 
candeles. Per últim, 
per Setmana Santa te¬ 
nia lloc la passió a la 
Roqueta. 

Durant el Carnestol¬ 
tes se celebraven balls 
de màscares solemnes i 
l’enterrament de la 
sardina a la font dels 
Ocellets. Coincidint 
amb diverses festes pa¬ 
tronals, moltes ger¬ 
mandats i confraries la¬ 
borals aprofitaven per 
fer àpats populars o 
cantar a les capelles, 
com ara a Sant Antoni 
de Pàdua, els gremis de 
paletes i a Santa Llú¬ 
cia, les costureres. 

Per Festa Major, el 
24 d’agost, les associa¬ 
cions també aixecaven 
envelats organitzats 
per les societats i con¬ 
tractaven orquestres 
de ball, mentre que les 
associacions amb 
menys recursos ho 
feien als locals socials. 


A partir del 1870, des¬ 
taquen associacions 
com la Familiar Obre¬ 
ra, Centre Recreatiu de 
l’Hort Nou i, com no, 
l’Ateneu de Sants. Però 
també hi havia lloc per 
a algunes activitats de 
tipus popular: balls de 
bastons, balls de rams 
o cercaviles protagonit¬ 
zades pels Xiquets de 
Valls, que acabaven ca¬ 
rregant castells. Era 
una de les festes més 


importants del calen¬ 
dari anual. A part, els 
barris de la Bordeta i el 
Port també feien les 
seves festes. 

També es feien fes¬ 
tes populars de tipus 
profà tot i ser simples: 
els balls espontanis 
amb sacs de gemecs i 
tabals en el moment de 
batre el blat quan no hi 
havia collites. Però la 
festa pagana més im¬ 
portant era a l’aplec 


del Port, al setembre; 
on molts santsencs hi 
anaven amb carros per 
menjar, ballar i beure. 

Els obrers que enca¬ 
ra combinaven el seu 
treball entre tasques 
artesanes i industrials 
podien participar en al¬ 
gunes de les festes. Ai¬ 
xò els portava a una 
flexibilitat d’horaris en 
què menestrals, arte¬ 
sans, petits comer¬ 
ciants i fabricants, i fins 
i tot alguns obrers dels 
vapors, adoptaven el 
seu calendari laboral. 

Joan Pujades i Seguí 



Ball a la plaça Osca als voltants del 1900. 


El calçot, doble plaer: menjar i compartir 


A finals del segle XIX 
un bon pagès de l’Alt 
Camp anomenat Xat 
Benaiges, avorrit de la 
monotonia de la feina 
del camp, va plantar 
grills de ceba vella. En 
créixer els calçava o 
colgava de terra diver¬ 
ses vegades i així el 
seu bulb blanc era ca¬ 
da vegada més llarg, 
blanc i dolç. Aquest 
diuen que és l’origen 
del calçot. Posterior¬ 
ment, una casa de 
camp de Valls on es 
degustaven aquestes 
llarguerudes liliàcies 
fou la difusora del que 
ara és gairebé mun¬ 
dialment conegut com 
la calçotada. 

Les calçotades són 
motius de reunió i ria¬ 


lles. Sense oblidar els 
complements: una bo¬ 
na salsa, la salbitxa- 
da, molt semblant al 
més conegut romesco. 
Un bon foc per torrar- 
los i paper de diari 
per guardar-los ca¬ 
lents i permetre que 


s’estovin per dins. 
Aprofitar les brases 
per fer graellada. I el 
més important, bona 
companyia. 

Coure els calçots 
no té gaire secret, ai¬ 
xí que us donaré una 
de les múltiples ver¬ 


sions de com fer la 
salsa. 

La recepta: 
salbitxada 

INGREDIENTS 

4 pebrots de romesco 
(si no en trobeu, po¬ 
seu-hi nyores) 

3 tomacons escalivats 

4 grans d’all escalivats 
100 g d’ametlles tor¬ 
rades 

4 cullerades d’oli 
1 cullerada de vinagre 
Sal 

ELABORACIÓ 

Poseu els pebrots 
oberts en remull. 

Peleu les ametlles, 
els tomacons i els 
alls. Rasqueu la carn 



del pebrot vermell i 
piqueu-la juntament 
amb els alls, les 
ametlles i els toma¬ 
cons. Sense parar de 
remenar, afegiu-hi el 
vinagre i l’oli, i inten¬ 
teu que lligui com si 
fos un allioli. Al final, 
podeu rectificar de 
sal, i si us agrada un 
punt coent, de pebre. 
El més important és 
sucar el calçot en 
aquesta salsa, portar- 
lo a la boca amb una 
certa gola sexual i 
embrutar-se! Que 
aprofiti! 


Núria May Masnou 




Punt 



d'Informació 


Totalment gratuït! 


©Col·lectius: ATECAT, Contra-tnfos, Biogràfic, 
Polèmica, Anteneu Llibertari de Poble Sec, Artesano, 
Cooperativa de consum crític. 


A la venda al barri 


Els dilluns de 19 a 20h al Centre Social 
de Sants Contacte al C/Olzinelles 30 
o Tel. 3311007 (horari de dilluns 
a divendres de 19 a 21 hores} 


©Tdllers de ball flamenc i informàtica 

©La coordinadora es reuneix els dimarts a les 20h. 
Vine a participar i fer propostes. 


subscripcio@setmanaridirecta.info 

www . setmanaridi recta, in fo 


ASSEMBLEA DE BARRI DE SANTS 

En moviment 


La llengua, 

una qüestió de parella 



El projecte Parlem és complementari del Xerrem, tots dos coordinats per la CAL de Sants. ROGER SÀNCHEZ AMAT 


IMMIGRATS 
en ia persona 


Reagrupacions 

impossibles 

Paula 

Fa dos anys, quan vam arribar a 
Barcelona des de l’altra banda de 
l’Atlantic, només coneixíem uns 
amics del poble. Vivien a l’Hospita- 
let de Llobregat i treballaven en 
una botiga al carrer de Sants. Vení¬ 
em amb ganes de treballar i amb la 
intenció de poder portar cap aquí 
als nostres dos fills, que vam deixar 
amb els avis. 

Després d’uns mesos, amb per¬ 
mís de treball i tot, tots dos està¬ 
vem treballant. No arribàvem a mi- 
leuristes, però entre tots dos, fent 
hores extres, ens arribava per pa¬ 
gar una habitació en un pis com¬ 
partit a l’Hospitalet i enviar diners 
als avis per mantenir els fills. 

En arribar, costa acostumar-se. 
Tonteries com l’alimentació o la 
perruqueria es converteixen en 
punts d’unió amb els que venim 
de fora. Tot i compartir una llen¬ 
gua, el vocabulari és diferent i ge¬ 
nera mals entesos. Desconeixíem 
l’existència del català, però m’ha 
agradat aprendre’l a la botiga, amb 
els clients. Amb tantes hores treba¬ 
llant no hem pogut estudiar-lo, pe¬ 
rò més o menys ens defensem. Da¬ 
des de la història de Catalunya, 
confondre banderes, etc. són anèc¬ 
dotes que m’emporto. 

Vam estar mirant els requisits 
per a una reagrupació familiar i ne¬ 
cessitàvem tenir un pis per a nosal¬ 
tres sols i uns sous suficients per 
mantenir els nens a Barcelona. 

Pero tot i estar amb contractes 
indefinits, el sou mínim i el preu 
dels pisos fan impossible que una 
parella de treballadors puguin fer 
una reagrupació familiar. Després 
de dos anys i de veure com el 
Govern espanyol canvia les lleis de 
la reagrupació fent-la encara més 
restrictiva, no ens queda més re¬ 
mei que tornar a Amèrica. És dur 
plantejar-se tornar a casa sense ha¬ 
ver aconseguit tot el que t’havies 
proposat, però veiem impossible 
portar els nostres fills amb les lleis 
actuals. 


La Joana i el Jaume no es 
coneixien de res, però des de 
fa vuit mesos queden cada 
setmana per fer petar la 
xerrada. Són parella, parella 
lingüística. 

Roger Sànchez Amat 

Sants 


Ella va arribar fa sis anys a Catalunya 
provinent de l’Uruguai, és educadora 
social i té cura d’una persona amb 
principis d’Alzheimer. Després de fer 
un curset de català del Consorci per a 
la Normalització Lingüística, va deci¬ 
dir millorar el seu parlar. Li fa una mi¬ 
ca de vergonya, i encara li costa cons¬ 
truir frases en la nostra llengua. La ci¬ 
ta setmanal amb el Jaume l’ajuda a 
agafar confiança. Ell està a punt de ju¬ 
bilar-se, tot i que fa anys que no treba¬ 
lla en la seva feina d’administratiu a 
causa de problemes de salut. Viu a les 
Corts, però és de Sants de tota la vida. 


L’anuiy 2005 va decidir col·laborar 
amb la CAL i va emparellar-se amb un 
andalús que feia 40 anys que vivia a 
Barcelona. «Encara avui quedem cada 
dimarts», comenta, cofoi, el Jaume. 
Juntament amb la Joana forma part 
del projecte Parlem, que es va iniciar 
al barri fa més de cinc anys, arran 
d’experiències similars a Vic i Corne¬ 
llà. La CAL (Coordinadora d’Associa¬ 
cions per la Llengua) de Sants, Hosta- 
francs i la Bordeta fou qui dugué a 
terme la iniciativa. La Maria Teresa i el 
Ramon s’hi van integrar llavors, i fins 
ara són membres actius i dos dels 12 
tutors que coordinen les parelles. 

PARLEM EN XIFRES 

Estan orgullosos del projecte. Des del 
2003 s’hi han apropat unes 1.200 per¬ 
sones, majoritàriament espanyoles i 
llatinoamericanes. Darrerament hi ha 
un promig de 50 parelles funcionant, 
i en dos anys s’han constituït unes 
120 parelles. En un principi, el Con¬ 
sorci determinava un mínim de 10 
sessions setmanals d’una hora per tal 


de poder acomplir els objectius, però 
actualment la xifra és de 36. Precisa¬ 
ment es mostren crítics amb el taran¬ 
nà que ha caracteritzat l’ens públic 
des de l’arribada del tripartit. «Abans 
era molt fàcil aconseguir llibres i al¬ 
tres materials, i ara tot està molt més 
burocratitzat i ens posen pals a les ro¬ 
des. Volen controlar-ho tot! Fins i tot 
vam tenir problemes per ser recone¬ 
guts pel Consorci, i va ser possible 
gràcies al Secretariat d’Entitats, que 
des de fa dos anys ens fa d’enllaç». Tot 
i les adversitats, consideren l’expe¬ 
riència molt positiva. «Ens ha cohesio- 
nat com a grup», conclou en Ramon. 

UN FUNCIONAMENT SENZILL 

A la Joana li agrada aquest sistema 
d’aprenentatge. «Pares més atenció, 
resulta més amè, és més plaent», as¬ 
senyala encara amb un castellà esquit¬ 
xat de paraules en català. Cada di¬ 
lluns també assisteix al Xerrem, un 
projecte que agrupa persones que te¬ 
nen ja un mínim domini de la llengua 
per parlar entre ells sota el tutoratge 


PfiíJJECTE 

PARLEM 



Falten voluntaris 
i voluntàries joves 

Tot i l’èxit de la iniciativa, la 
Maria Teresa es mostra humil: 
«121 parelles ens dos anys no 
està malament, però ens falta¬ 
ria que vinguessin més apre¬ 
nents, i també voluntaris 
joves». La Joana va contactar 
amb el projecte al Centre Social 
de Sants (carrer Olzinelles, 30) i 
el Jaume, a les Cotxeres (carre¬ 
tera de Sants, 79). Precisament 
són aquests els dos punts on les 
persones interessades es poden 
adreçar. Per demanar més infor¬ 
mació, podeu trucar a la tarda 
al 933 311 007. 


d’un catalanoparlant. I és que moltes 
vegades una classe no té la calidesa 
suficient per avançar en determinats 
aspectes de l’aprenentatge d’una llen¬ 
gua. Les trobades setmanals perme¬ 
ten a l’aprenent millorar la seva capa¬ 
citat comunicativa en català, i en un 
ambient distès i proper serà més fàcil 
que perdi la por i la vergonya. Projec¬ 
tes com aquests pretenen no només 
promoure l’ús del català entre els im¬ 
migrants, sinó impulsar la seva socia¬ 
lització en la realitat d’acollida i la 
interacció entre les diferents comuni¬ 
tats que la composen, de manera que 
es facilita un enriquiment personal i 
cultural. El boca-orella ha estat du¬ 
rant aquests anys el millor màrque- 
ting del projecte, i és que el mateix 
enfocament, amb els ciutadans i ciu¬ 
tadanes com a principals protagonis¬ 
tes i beneficiaris, ha estat clau en l’è¬ 
xit. De la mà del Jaume, la Joana a poc 
a poc va avançant, i com ella, dotze¬ 
nes de persones, tot plegat en el marc 
d’un projecte que farà molt. 




Ifcrra d’escudella 

Aii·ii* A a i Ék m. 


CUINA CATALANA ☆ WWW.l 

C/PREMIÀ, 20 SANTS - BCN ☆ 93 


'.TDK.CAT T I 

3 422 16 13 I I 


Estrenem taules i cadires del menjador! 
Un espai on hi podrà seure tothom! 


A 

(OÏMPnAJOj) 

Ous frescos i pasteuritzats 


servei diari al comerç 
i a la restauració 


C/Parcerisa, 17-19 

934. 219. 238 

mitjadotzena@gmail.com 


ASSEMBLEA DE JOVtS DE SANTS 

aj-sants@hotmail.conv 
www.cajei.net 


Taverna 




Vallespir 23- 08014 BCN 
tel. 934 911 946 


ORÇANITZA'T I LLUITA ! 

La transsexualitat 
no és una malaltia 



Manifestació trans a Barcelona el 2008. GUERRILLA-TRAVOLAKA.BLOGSPOT.COM 


Actualment, la transsexualitat 
es troba catalogada com a 
trastorn mental sota el nom 
de «trastorn de la identitat de 
gènere» o «disfòria de gènere» 
als catàlegs internacionals de 
malalties. 

Guerrilla Travolaka 

Barcelona 


És per això que des fa uns anys ha co¬ 
mençat a créixer i prendre cada cop 
més força un moviment trans despato- 
logitzador, que reclama la retirada de la 
transsexualitat d’aquests manuals, tal 
com se’n va retirar l’homosexualitat. 

El fet que la transsexualitat estigui 
catalogada com a malaltia comporta 
una sèrie de conseqüències a escala 
social, mèdica i legal per a les perso¬ 
nes trans, com ara l’estigmatització del 
col·lectiu, la simplificació i la reducció 
de les diverses realitats trans i del gran 
ventall de possibilitats a l’hora viure 
el(s) propi(s) gènere(s), alhora que 
implica un procés mèdic obligatori 
fins i tot per a aquelles persones que 
no desitgen rebre cap teràpia psiquià¬ 
trica, ja que la majoria de països que 
legislen sobre la possibilitat del canvi 
de la menció de sexe en els docu¬ 
ments oficials demanen un certificat 
de «disfòria de gènere». 

Sense anar més llny, el mes de març 
del 2007 es va aprovar a l’Estat espa¬ 
nyol la Llei d’identitat de gènere, se¬ 
gons la qual no és necessària una ope¬ 
ració genital per accedir al canvi de 
nom i de sexe al DNI, però sí que cal 
complir dos requisits: 

•Un certificat de «disfòria de 
gènere», que només pot aconseguir-se 
anant a consulta psiquiàtrica durant 
un temps indeterminat per tal de 
superar l’anomenat test de la vida re¬ 
al , en què s’avalua si la persona s’a¬ 
dapta prou al rol masculí o femení que 
«diu sentir». 


•Acreditar haver-se sotmès a trac¬ 
tament hormonal durant un mínim de 
dos anys. 

Queda, per tant, impossibilitat per 
llei d’accedir a aquest canvi a qualsevol 
persona que no vulgui hormonar-se o 
que rebutgi la teràpia psiquiàtrica. Cal 
dir que, a més, també en queden ex¬ 
closes es persones menors d’edat, que 
no tinguin nacionalitat espanyola o 
que tinguin algun altre diagnòstic psi¬ 
quiàtric, com ara esquizofrènia. 

«És impossible 
canviar-se el 
nom sense anar 
al psiquiatre i 
hormonar-se» 

DISSOCIANT EL 
BINOMI HOME/DONA 

El moviment trans despatologitzador 
considera que diagnosticar «disfòria 
de gènere» a totes aquelles persones 
que no s’ajusten al model binòmic ho¬ 
me/dona ni a l’associació «sexe igual a 
gènere» és un mecanisme de control 
psiquiàtric sobre les identitats no nor¬ 


matives i potencialment qüestionado- 
res. És a dir, en lloc de desconstruir la 
manera d’entendre les identitats i els 
rols de gènere, es considera la dissi¬ 
dència com un error, com una malaltia 
individual que no té res a veure amb el 
sistema social establert i, per tant, el 
desresponsabilitza. 

INTERESSOS PER 
MANTENIR EL PATRIARCAT 

Trobem grans interessos polítics darre¬ 
re la legitimació i la perpetuació del 


model binòmic, com ara el manteni¬ 
ment de l’esquema patriarcal, emmar¬ 
cat dins un determinat sistema politi- 
coeconòmic. 

Aquesta és un lluita creixent i 
urgent, que espera, necessita i desitja 
la suma de totes aquelles persones 
que no s’identifiquin amb la normati- 
vitat heteropatriarcal i que vulguin 
unir-se a la reivindicació del dret a la 
pròpia identitat i al propi cos, per su¬ 
perar l’encotillament dogmàtic que 
se’ns imposa. 


ESPAI DE TREBALL 


Una inspecció 
amb crisi 
(d’identitat) 

Marc Faustino i Vidal 

La inspecció de treball és un cos 
especialitzat en la vigilància de la 
normativa laboral. Està vinculat al 
Ministeri de Treball i en nombro¬ 
ses ocasions la Generalitat ha de¬ 
manat el traspàs de competències. 
Per la quantitat d’empreses que 
s’han de controlar al Principat, 70 
inspectors/es són molt pocs. Des 
del moviment sindical hem criticat 
moltes vegades que les denúncies 
se solucionen de manera lenta i in¬ 
coherent. 

La inspecció té encomanada la 
funció d’elaboració dels informes 
tècnics en els expedients de regula¬ 
ció d’ocupació (ERO). Aquests dies 
se’ls ha girat tanta feina que més 
d’un inspector o inspectora deu 
maleir la crisi a la seva manera. 

Un o una professional implica¬ 
da i amb ganes de fer complir el 
principi fonamental del dret del 
treball -in dubio, pro operario (en 
el dubte, per al treballador o treba¬ 
lladora)- pot fer que les empreses 
millorin les ofertes de sortida dels 
expedients i, en el millor dels ca¬ 
sos, que retirin la proposta d’aco¬ 
miadament col·lectiu presentada. 
És difícil trobar aquest tipus d’ins¬ 
pectors, ja que la majoria s’allu¬ 
nyen del problema social que re¬ 
presenten els ERO i, sota una «su¬ 
posada imparcialitat», molts i 
moltes es converteixen en còmpli¬ 
ces de les decisions empresarials. 

S’ha generat l’opinió que, amb 
el traspàs de competències, els pro¬ 
blemes de la inspecció de treball es 
resoldrien. Ho dubto. Sense que es 
doti aquest ens d’unes idees, uns 
valors i unes actituds que canviïn la 
seva forma d’actuar, reproduirem 
el problema. «Quina és la part feble 
de la relació laboral? Quin és el bé 
social a protegir?»: de la resposta de 
l’inspector o la inspectora sabrem 
si forma part del problema o de la 
solució d’aquest organisme. 


Glossari 


Transsexual: persona que se sent 
del gènere contrari a aquell que 
se li va assignar en néixer i que 
modifica el seu cos mitjançant 
hormones i operacions. 

Transgènere: persona que viu en 
el gènere contrari a aquell que se 
li va assignar però no considera 
necessària la modificació del cos. 

Travesti: persona a qui li agrada 
vestir-se i adoptar el rol del gène¬ 
re contrari al que viu quotidiana¬ 
ment per jugar i qüestionar els rols 
de gènere en moments concrets. 


Trans: ens referim a trans quan 
volem englobar les tres identitats 
anteriors sense haver d’explicitar 
totes les divisions internes que 
existeixen dins del moviment 
trans. 

Intersex: persones que han nascut 
amb genitals ambigus (i gairebé 
sempre funcionals) que no poden 
ser classificades ni com a homes ni 
com a dones en el moment de néi¬ 
xer. En molts casos els nadons in- 
tersexuals són operats en néixer 
per construir-los uns genitals ex¬ 
terns d’un dels dos sexes. 


Transfòbia: discriminació que pa¬ 
teixen les persones que viuen en 
identitats de gènere no normati¬ 
ves (homes amb una anatomia de 
dona, dones amb una anatomia 
d’home o persones intersex) 

Trastorn de l’identitat sexual: la 

transsexualitat està catalogada so¬ 
ta el nom de «trastorn de la iden¬ 
titat sexual» en els catàlegs inter¬ 
nacionals de malalties mentals. 
D’aquesta manera es dóna a en¬ 
tendre que les persones trans pa¬ 
teixen un trastorn mental. 



^^22a Calçotada 

popular de sants 

Diumenge 1 de març 

Cultura popular a partir de les 12h a la plaça de Sants 
Concert d’Oriol foll i kumbanyia. 


A la crisi i al calçot llenya i foc 


A 

Cooperatives de Treball 
de Catalunya 

som a Sants, 

al servei de les cooperatives 

Interlocució davant les administracions, 
impuls a les cooperatives, intercooperació ... 


www.cooperativestreball.coop 

Cu Itu ra 


Tercera 
edició del 
Febrer Llibertari 



Els ateneus llibertaris de Sants 
i del Poble Sec, el col·lectiu 
Negres Tempestes, el CSO La 
Farga i la llibreria Acció 
Cultural s'han coordinat per 
fer una trobada al voltant de 
la cultura llibertària. 

Agus Giralt 

Sants 


El febrer llibertari va néixer ara fa tres 
anys quan gent del barri, amb sensibi¬ 


litats llibertàries diverses, va decidir tro¬ 
bar-se per debatre i compartir expe¬ 
riències i coneixements. A banda d’as¬ 
solir aquests objectius, el Febrer Lliber¬ 
tari també ha servit perquè molta gent 
s’apropés als col·lectius i a les activitats 
que es fan durant aquest febrer, i cone¬ 
gués, de pas, la feina que aquests 
col·lectius fan durant tot l’any. 

En aquesta tercera edició, entre els 
actes més destacats, els assistents gau¬ 
diran d’una exposició restrospectiva 
sobre la premsa clandestina als anys de 
dictadura, amb la presentació de Manel 
Aisa. El 14 Febrer, dia de l’amor lliure, 
se celebrarà amb una activitat al carrer. 


Es comptarà també amb la presència 
dels economistes de l’ICEA, amb un 
mercat d’intercanvi i es presentarà la 
Xarxa d’Intercanvi de Sants. 

Les xerrades i els debats es comple¬ 
taran amb rutes històriques pel barri i 
cinema cada diumenge a Can Vies amb 


pel·lícules i documentals. També sorti¬ 
ran al carrer algunes de les distribuï¬ 
dores, biblioteques i col·lectius del 
barri i de Barcelona. 


Més informació: 
http://febrerllibertari.sants.org 


Marató de 
cinema de 
l’Esplai Sant 
Meair 

A.G. 

Sants 


Els dies 17 i 18 de gener va tenir lloc 
als locals de l’Esplai Sant Medir la Ma¬ 
rató de Cinema que l’entitat organitza 
un cop a l’any. Els assistents van po¬ 
der triar entre les 13 pel·lícules que 
es van projectar, de temàtiques diver¬ 
ses i destinades a tot tipus de públic. 

Aquest esdeveniment, organitzat 
per una de les entitats de lleure de 
Sants, confirma el bon estat en què 
aquestes es troben. Al llarg de l’any, 
són moltes les activitats extraordinà¬ 
ries i obertes al barri que els diversos 
caus i esplais de Sants, Hostafrancs i 
la Bordets organitzen: tallers, con¬ 
certs, jocs i gincames o, com és el cas, 
una marató de cinema. 

Xazzar als 
Divendres de 
Faràndula 


Sobrassada hardcore 



Marcel Pich, integrant de Musnok, amb l ’Autoconsumibíe a les mans. IRENE JAUME 


El dia 10 de gener tengué lloc 
al Via Fora! de Sants la pre¬ 
sentació del disc d'aquest 
grup pioner a Mallorca en 
treure un disc sota una llicèn¬ 
cia Creative Commons. 

Irene Jaume Gambin 

Sants 


Després de dos anys i amb una cin¬ 
quantena de concerts a Mallorca i al 
Principat a l’esquena, aquest grup de 
sobrassada hardcore («una etiqueta 
com qualsevol altra», segons ells matei¬ 
xos) presenta Autoconsumible. Aquest 
quartet de joves, que ha apostat per 
editar el disc sota una llicència Creative 


Commons, culmina, així, dos anys de 
amb uns concerts que combinen «mú¬ 
sica, combat i espectacle». Les lletres 
del disc són reflexions «polítiques, per¬ 
sonals, de crítica social, de desitjós ru¬ 
rals...», segons Marcel Pich, integrant 
del grup. També destaquen el disseny 
de la carpeta, realitzat per Miquel Al- 
bertí, ja que «ha donat un altre toc in¬ 
novador». 

En aquest treball, la banda ha volgut 
que músics amics hi col·laboressin, 
com és el cas de Joan Tomàs Martínez 
(Matràs), Toni Marquet, Francesc Ribe¬ 
ra Titot (Mesclat, Aramateix) i Jaume 
Sastre i Pere Soler (Grollers de Sa Fac¬ 
toria). El disc l’han volgut dedicar a 
Toni Roig, desaparegut cantant d’Al- 
Mayurqa, i a la música i el compromís 
de Matràs, el desaparegut grup mallor¬ 
quí de hardcore. 


A. Giralt 

Sants 


El passat divendres 16 de gener, dins 
del cicle Divencres de Faràndula, or¬ 
ganitzat per l’Assemblea de Barri de 
Sants, va actuar al Casinet d’Hosta- 
francs el grup Xazzar. 

La formació, que beu de la música 
tradicional balcànica, va aplegar un 
bon nombre de persones amb ganes 
de gresca. El septet va dur a l’escena¬ 
ri del Casinet els ritmes endimoniats 
de la música zíngara barrejats amb 
jazz, rock i funk, una atractiva fusió 
on el ball i la festa són alguns dels ele¬ 
ments predominants. 

El proper concert d’aquest cicle, 
encara amb el grup per confirmar, tin¬ 
drà lloc el divendres 27 de febrer al 
mateix Casinet d’Hostafrancs. 


El^mostrador 


E s cosa ben sabuda que el 
moviment de consum res¬ 
ponsable fa temps que creix 
amb tanta força que es fa di¬ 
fícil de seguir-ne la petja. Fa 
una dècada hi havia a Catalunya unes 
10 cooperatives de consum, avui segu¬ 
rament ja depassen el centenar llarg. 

Una altra evidència de la força amb 
què creix el moviment són les llistes 
d’espera. La majoria de cooperatives i 
grups de consum consolidats ja fa 
temps que han d’apuntar les persones 
interessades en una llista d’espera. En 
el cas de Germinal Sants la gent que 
s’incorpora avui a la cooperativa ha tin¬ 
gut aproximadament un any d’espera. 

Bàsicament tres factors expliquen 
aquesta realitat insòlita en el conjunt 
dels moviments socials: la dificultat de 


Llistes 

d'espera 

Cooperativa Germinal 


funcionar de manera democràtica i au- 
togestionada quan el col·lectiu esdevé 
massa nombrós, la disposició de molta 
gent a integrar-se en un projecte conso¬ 
lidat però no a engegar-ne un i la ne¬ 
cessitat de disposar d’un espai quan el 
mercat immobiliari està com està. 

El moviment de consum responsa¬ 
ble i transformador català es caracterit¬ 
za per la convicció en la necessitat de 
funcionar assembleàriament i autoges- 
tionada. Les primeres cooperatives de 
consumidors van optar per alliberar i 
professionalitzar un equip de gestió 
quan el nombre de socis va augmentar. 
Malauradament, aquests processos so¬ 
vint acaben afectant el funcionament 
democràtic de les organitzacions i fan 
que el seu assemblearisme sigui més 
formal que real. Per això Germinal va 


optar en el seu moment per un model 
de creixement diferent, dividint-se com 
una cèl·lula i creant nous centres que 
funcionen autònomament i es coordi¬ 
nen en assemblees conjuntes només 
per mantenir-ne la cohesió ideològica. 
Aquest és el model que s’ha acabat ge¬ 
neralitzant amb poques excepcions. 



Els grups de consum catalans no 
solen passar de 60 unitats familiars 
(molts es planten en les 30); tothom ha 
de participar en les tasques de gestió i 
en la presa de decisions. La confiança, 
el coneixement mutu i el caliu humà 
esdevenen imprescindibles. El crei¬ 
xement s’encalla si no apareix gent 
amb empenta. Fa uns mesos un grup 
de gent de Sants va impulsar la creació 
de un nou centre Germinal a Poble Sec 
i segur que aviat trobaran el local 
somniat. A Sants vam acabar l’any 
estrenant un nou local amb molts més 
metres quadrats i moltes més possibili¬ 
tats. El 2009 l’estrenem amb una as¬ 
semblea extraordinària per parlar de 
models de creixement. Amb imagina¬ 
ció i il·lusió guanyarem la batalla a les 
llistes d’espera. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


Onada de 
solidaritat 
amb en David 


Un altre cas de repressió sac¬ 
seja els moviments socials. 
Aquest cop, una condemna 
d'un any i mig de presó per a 
en David. La jutgessa al·lega 
que té antecedents per insub- 
missió, delicte que ja s'hauria 
d'haver cancel·lat d'ofici. 

Irene Jaume Gambin 

Sants 


La matinada de Reis, a dos quarts 
de tres, en David era detingut a les 
portes de La Fornal, associació cul¬ 
tural de Vilafranca del Penedès de 
la qual ell n’és responsable. Sobre 
ell requeia una ordre de crida i cer¬ 
ca que ordenava l’ingrés a presó. 
Els Mossos d’Esquadra van traslla¬ 
dar en David a la comissaria de Vila¬ 
franca, on se li va denegar el dret a 
rebre assistència d’un advocat. Des¬ 
prés d’una nit a la comissaria i 
d’hores de no rebre cap tipus d’in¬ 
formació, se li va comunicar el mo¬ 
tiu de la detenció i el seu immediat 
ingrés a presó, però la jutgessa de 
guàrdia va establir 10 dies perquè 
comparegués voluntàriament al jut¬ 
jat número 15 de Barcelona. 

PER QUÈ AQUESTA SENTÈNCIA? 

La detenció del vilafranquí es basa 
en l’ordre de crida i cerca que fou 
dictada el maig del 2008 però que 
no li havia estat notificada. Aquesta 
ordre era relativa a una sentència 
per la manifestació antifeixista del 
12 d’octubre del 1998, la qual con¬ 
demnava en David a un any i mig 
de presó. La legislació actual esta¬ 
bleix que no es pot ingressar a pre¬ 
só amb penes menors de dos anys, 


però la jutgessa Isabel Gallardo (ti¬ 
tular del Jutjat Penal número 15) ha 
rescatat uns antecedents per insub- 
missió, un delicte que hauria de ser 
cancel·lat d’ofici. A més, la pena 
d’un any i mig pels fets del 98 hau¬ 
ria d’haver prescrit, segons el fiscal. 

CÚMUL DE DESPROPÒSITS 

El dia següent de la detenció d’en 
David, ell i els seus advocats es van 
presentar al Jutjat Penal número 15 
per recuperar Eexpedient del cas, i 
allà els van avisar que els 10 dies es¬ 
tablerts per la jutgessa de guàrdia 
perquè l’acusat es presentés volun¬ 
tàriament a presó no tenien valide¬ 
sa, és a dir, que l’ordre de crida i 
cerca seguia endavant. L’endemà, 
es va presentar un recurs demanant 
l’anul·lació de l’ordre de crida i cer¬ 
ca. A part, es va demanar una reu¬ 
nió amb la jutgessa del cas, la qual, 
a través de la secretària judicial, va 
accedir a trobar-se amb una comiti¬ 
va de EAjuntament de Vilafranca el 
dia 9. El dia 9, però, la jutgessa es 
va negar a rebre’ls. També es va 
presentar una ampliació del recurs 
interposat dies abans, referent als 
delictes d’insubmissió, ja que hau¬ 
rien d’haver estat anul·lats d’ofici. 
El recurs va ser desestimat per la 
jutgessa a través d’una interlocutò- 
ria (quan el més normal és que si¬ 
gui a través d’un procurador). En 
aquesta interlocutòria, la jutgessa 
considerava que els delictes del 
1998 no havien prescrit perquè els 
sis anys de tramitació de l’indult 
presentat per EAjuntament de Vila¬ 
franca l’any 2000 no comptaven. 

El 14 de gener, els advocats d’en 
David Sànchez es van assabentar 
que Eordre de crida i cerca que re¬ 
queia sobre ell va quedar anul·lada 



SEMPRE SEREM 
antifeixistes 


EMPRESONAMENT 


Capçalera de la manifestació en suport a en David del 17 de gener. ALBERT GARCIA 


cinc dies abans sense que ningú no 
els ho notifiqués. El mateix dia, els 
advocats van presentar una querella 
criminal per prevaricació contra Isa¬ 
bel Gallardo i la secretària judicial. 

SOLIDARITAT DES 
DELS PAÏSOS CATALANS 

Si la detenció es va produir el 6 de 
gener, el dia 9 ja hi havia convoca¬ 
da una manifestació a Vilafranca del 
Penedès, que va comptar amb la 
presència de més de 700 persones. 
També va tenir lloc a Vilafranca una 
parada informativa al Mercat al Car¬ 
rer, on es van repartir pasquins in¬ 
formatius del cas i on es va fer una 
recollida de firmes per la campanya 
en contra de l’empresonament. 

Dos dies després, prop de mig 
miler de persones van voler assistir 
a l’acte de suport que es va fer a les 
Cotxeres de Sants, on es va llegir el 
manifest i els noms de les 75 enti¬ 
tats que s’hi havien adherit. L’acte 
va comptar amb la presència de 
músics com ara Quico Pi de la Ser¬ 


ra, Cesk Freixas, Ester Formosa i 
Adolf Aosta, així com la presència 
d’escriptors i poetes com Enric Ca- 
sasses, Carles Rebassa i la carta en¬ 
viada per Isabel-Clara Simó. En 
aquest acte també es va presentar el 
manifest firmat per 15 insubmisos 
que van ser condemnats els anys 
noranta (entre ells, Arcadi Oliveres 
i Lluís Llach). 

El dia 15 es van fer diverses ac¬ 
cions descentralitzades a Capella¬ 
des, Lleida, Castelló de la Plana, Te¬ 
rrassa, Olot, entre d’altres. I el dia 
17 es va dur a terme la manifestació 
convocada a plaça de Sants, on cen¬ 
tenars de persones van recórrer els 
carrers del barri fins a arribar a la 
plaça dels Països Catalans, on es va 
llegir un comunicat i on l’intèrpret 
Joan Sebastià Colomer va cantar la 
Cançó del llaurador , d’Ovidi 
Montllor. 


Més informació: 
http://davidvilafranca.blogs- 
pot.com 


SOLIDARITAT 


Operació 

Raval 

la burxa vol dedicar aquesta co¬ 
lumna als 14 paquistanesos de¬ 
tinguts al Raval el 19 de gener 
de fa un any. A data d’avui, 10 
dels detinguts sota E acusació de 
formar una cèl·lula gihadista 
que volia fer un atemptat al me¬ 
tro de Barcelona continuen em¬ 
presonats sense que la policia 
hagi trobat cap prova. 

La comunitat paquistanesa de 
la ciutat no s’ha cansat de repe¬ 
tir que aquests detencions no 
han respectat la presumpció 
d’innocència, a més de manifes¬ 
tar que se sent preocupada per 
la situació de les famílies dels 
empresonats, així com pels efec¬ 
tes sobre la imatge del col·lectiu 
que poden tenir aquestes deten¬ 
cions. D’altra banda, el seu ad¬ 
vocat assenyala que les deten¬ 
cions es van fer amb base al tes¬ 
timoni d’un únic confident, que 
va assegurar al Centre Espanyol 
d’Intel·ligència que s’estava pre¬ 
parant un atemptat. En aquest 
temps, però, no s’ha aportat cap 
element per demostrar-ho. A 
més, curiosament, el responsa¬ 
bles policials de l’operació han 
estat apartats dels seus càrrecs. 



Pilar Rahola i la 
polèmica... 


Rahola es cobreix 
de glòria amb les 
seves declara¬ 
cions referents al 
conflicte palestí. 
Quan xerra, sem¬ 
bla que se li obli¬ 
din les gairebé 
2.000 morts. 


... i Interior torna a 
decebre la població 


La Conselleria 
d’Interior ha tor¬ 
nat a quedar en 
evidència davant 
la ciutadania per 
la mala gestió del 
temporal de vent 
que va afectar tot 
el Principat. 



Fes-te amic o amiga de 

la Burxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d'Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 

3 euros/mes 


Col·laboració 
anual amb 

LA BURXA 


Aportacions 
voluntàries a 

LA BURXA 

□ 

(36 euros Eany) 


□ 

5 euros/mes 
(60 euros Eany) 


euros 
(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□ 

□ 

□ 

□ 

□ 

□ 

□ 

□ 

□ 

□ 

Es prega que entregueu fins a nova ordre els rebuts que 
presentarà la burxa 

Data 

Signatura 













































Febrer de 2009 

la Burxa 


la burxa és una revista editada per un equip de 
redacció que es troba cada dilluns al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 


Aquesta publicació té una llicència 
CREATIVE COMMONS RECONEIXEMENT- 
NO COMERCIAL. 

Sou lliures de copiar, distribuir i comunicar públicament l’obra amb les 
condicions següents: 

- Reconeixement. Heu de reconèixer el crèdit de l’obra de la manera 
especificada per l’autor o llicenciador. 

- No comercial. No podeu utilitzar aquesta obra per a finalitats 
comercials. 


II©(D© 

hJtimm 


Per veure una còpia d’aquesta llicència visiteu 
http://creativecommons.Org/licenses/by-nc/2.5/es/legalcode.ca 
o envieu una carta postal a Creative Commons, 559 Nathan Abbot Way, 
Standford, Califòrnia 94305, USA. 


En aquesta Burxa hi han col·laborat: 

Gemma Parera Àlvarez, Pau Canela, Bernat Costa, 
Jordina i Laia Sànchez Amat, Carme Roselló, Ester 
Rams, Albert Ricart Sanjuan, Miquel Darnés, Anna 
Farré, Jordi Esteban, Agus Giralt, Irene Jaume 
Gambin, Yolanda, Albert Garcia, David Vàzquez, 

Ignasi, Montse, Núria May Masnou, Jordi Soler, Karles 
Sànchez, Cooperativa Germinal, Març Faustino i Vidal, 
Paula, Assemblea de Barri de Sants, Àlex Tisminetzky, 
Meritxell Sànchez-Amat, Àlex C., Joan Pujades i Seguí, 
Roger Sànchez Amat, Tomi, Guerrilla Travolaka, Oriol 
Rigola, Vicenç Ribas i Assemblea de Can Vies. 


JÚLIA MONFORT: 

«Hi va haver moltes 
expectatives amb la 
Llei de dependència, 
però qui no té 
altres recursos 
ho té fomut» 


Té 66 anys i és correctora. 

Des que era molt petita té 
atròfia muscular. Quan es va 
posar en marxa la Llei de 
dependència va pensar que 
seria una ajuda, com moltes 
persones en una situació simi¬ 
lar. Però no ha estat així. 


Ester R. i Jordina S. A. 

Sants 


Tinc el grau 3 de minusvalidesa, el 
màxim, que et dóna dret a les presta¬ 
cions de la llei de dependència. La te¬ 
nim sol·licitada des del juliol del 2007 
i encara no hem rebut cap prestació. 

I alguna resposta? 

Sis mesos després vam rebre una car¬ 
ta, i posteriorment va venir una noia, 
no sé ben bé a què fer. No era cap 
persona tècnica, només va omplir un 
qüestionari. I de diagnòstics mèdics 
ja en tinc, és que a més no milloraré. 

Van concloure que tenia dret a un 
ajut de 385 euros. És clar, jo tinc la 
sort que el meu marit està bé de salut, 
va poder-se jubilar, i em cuida pràcti¬ 
cament tot el dia. També tenim una 
persona que fa les coses de casa. Si to¬ 
ta aquesta feina li has de pagar a una 
persona, com ho fas, amb 400 euros? 

A més, ens van dir que el setembre 
del 2008 començaríem a rebre la 
prestació, i encara no hem cobrat res. 
Figura que és retroactiu, però com 
que rebia una ajuda domicilària de la 
Generalitat de 300 euros, em pagaran 
la diferència. Tot i això tinc els meus 
dubtes, perquè no tenen un duro. 


L’únic que ha suposat de millora 
són 85 euros. 

Es van aixecar moltes expectatives 
amb la llei, i la veritat és que la gent 
que no té altres recursos ho té fomut. 
A més hi ha un tema poc conegut, pe¬ 
rò la llei parla de copagament. És a 
dir, que encara que arribin a donar-te 
un servei, n’has de pagar una part. Ai¬ 
xò no és la quarta pota de l’Estat de 
benestar. Perquè la gent que fa servir 
la Seguretat Social no ha de pagar per 
la medicina. És un tracte diferent. 

«Als 60 hi hagué 
molta moguda 
dels minusvàlids. 
Si no hagués 
estat així estarí¬ 
em com estàvem» 

Pot ser que a la gent que no té res 
ara sí que els ajudi? 

No sé fins a quin punt. Sóc de l’asso¬ 
ciació Front de Solidaritat amb els 
Disminuïts Físics. De les persones 
que conec, ningú ha rebut res. Tinc 
una amiga que està desesperada. Té 
70 anys i viu sola perquè la seva mare 
va morir. És minusvàlida, de grau dos 
i, com que cobra una pensió de 700 
euros, només li toquen 100 euros de 
la Llei de dependència, tot i haver de 
tenir una persona tot el dia. 

Com valores el suport institucional 
a les persones amb alguna dis- 
capacitat? 

És insuficient. Si la gent no té recur¬ 

La Júlia, veïna de Sants, pensa que el barri està prou bé per la mobilitat (VICENÇ RIBAS) 


sos familiars, no només econòmics, 
ho té difícil. L’única possibilitat és 
anar a parar a una residència assisti¬ 
da, i si tens algun subsidi, se’n que¬ 
den el 90%. Et deixen una qualitat de 
vida molt minvada. Sobretot si són 
privats, aquests llocs miren de tenir el 
mínim de personal possible, i l’aten¬ 
ció no és la que hauria de ser. 

Què feu al Front de Solidaritat? 

Aquest any en fa vint que ens vam le¬ 
galitzar, però com a grup de pressió ja 
existíem. Als anys seixanta hi va haver 
molta moguda dels minusvàlids a Bar¬ 
celona. Un grup d’assistents socials va 
veure que precisament les persones 
amb un grau de disminució més gran 
no podien sortir al carrer, i van consti¬ 
tuir el grup. La finalitat de l’associació 
era qualsevol activitat que redundés 
en la millora de la qualitat de vida de 
les persones disminuïdes. Un cop va 
trucar una noia per si algú podia fer-li 
la depilació, un altre que vivia a un pis 
sense ascensor i volia anar a votar... 

Vam idear un servei de transport 
amb l’ajuda d’objectors. Afortunada¬ 
ment, va coincidir la desaparició de la 
PSS amb una millora de la mobilitat: 
autobusos adaptats, taxis amb un cost 
d’un viatge de metro, etc. Ara bé, ac¬ 
tualment l’Institut Municipal de Dis¬ 
minuïts, quan es demana el transport 
adaptat, mira de desviar-ho al trans¬ 
port públic normal per evitar el taxi. 

I això no està bé? 

Està bé que n’hi hagi la possibilitat. 
Sempre havíem defensat que el millor 
és que hi hagués totes les opcions per 
poder triar. Però en comptes de gua¬ 
nyar independència, n’haurem per¬ 
dut. Amb el taxi adaptat, que puc de¬ 
manar per telèfon, sóc independent. 
Però en autobús, sola no hi puc anar: 
has de girar-te per agafar el cinturó, 
validar el bitllet, i jo no puc fer-ho. Pel 


que fa al metro, s’han gastat milers de 
milions per adaptar les estacions, pe¬ 
rò l’accés al vagó és impossible. Fa 15 
anys això s’havia resolt a Suïssa. 

«El que costa 
és acceptar la 
diferència» 

El paper de les associacions és 
cobrir buits? 

És important que existeixin perquè 
fan serveis que no fa l’Administració i 
perquè estar associats permet fer 
pressió. Si la gent no s’hagués mobi¬ 
litzat estaríem com estàvem. La llàsti¬ 
ma és que estem una mica atomitzats. 
A vegades, de la mateixa malaltia hi ha 
diverses associacions. 

Realment no s’ha normalitzat, 
però s’ha avançat. 

Sí, en certes èpoques hi va haver qui 
es va trencar el cap perquè quan es 
fes obra nova fessin guals. En general, 
s’ha avançat. De totes maneres, si tot 
allò material estigués adaptat, i tin¬ 
guéssim feina i recursos, tindríem 
tots els problemes resolts? Al 100% 
no, perquè una part del problema és 
visual, com t’accepta la gent, i això no 
depèn de tenir un metro adaptat a la 
porta. Sinó que coneguin el proble¬ 
ma, que et vegin com una persona. El 
que costa és acceptar la diferència. 

Com és Sants per a una persona 
discapacitada? 

No és dels pitjors barris. El més pro¬ 
blemàtic són els carrers amb voreres 
massa estretes, però té difícil solució. 
D’altra banda, l’associació de comer¬ 
ciants de Creu Coberta, per exemple, 
està intentant que s’adaptin els co¬ 
merços. Com a mínim coneixen el 
problema i el tenen en compte. 


Agenda 


[DIVENDRES 6,13 i 27 de febrer] 

1 8.30 | [Lloc: Can Vies] 


[DISSABTE 7 i 14 de febrer] 

18.00 [Lloc: Can Vies] 


[DISSABTE 21 de febrer] 
12.00 I 


Ranxo popular de Carna¬ 
val, trobada de Seat 600 i taller 



[DIMARTS 3 de febrer] 
19-30 | 


Presentació del Llibre: 
Naturaleza, Ruralidad y Civiliza- 
ción, de Fèlix Rodrigo 



Jornada de treball a 
l'hort i agroecologia 


[Lloc: La Farga] 


[DIUMENGE 8 de febrer] 


Tallers diversos: Fes-t'ho 


tu mateix/a + Taller de serigrafia 


[Lloc: CSO La Farga, fins a les 18 h] 

1 4.3o|^^^^^^^^^^Éloc: La Farga] 


Dinador ve gà 



[DISSABTE 14 de febrer] 
18 .oo I 


Taller de sexualitat inter¬ 
activa: Des-genera't 

Concert de cantautors: 
P.I.B. + Hablando en níquel + 
Hector Nenófilus 


[Lloc: La Farga] 

[DIUMENGE 15 de febrer] 


Ruta Històrica per Sants 

Tallers diversos: Fes-t'ho 
tu mateix/a + Taller de serigrafia 

Cinema: Yo disparé a 
Andy Warhol 



[DIVENDRES 20 de febrer] 


Tecnologies de control 


[DISSABTE 21 de febrer] 
11.00 |B 

[Lloc: Jardins de Can Mantega] 


Xerrada sobre 
situacionisme 


[Lloc: Can vies] 


[DIUMENGE 22 de febrer] 
18.30 iBníBnWlBvflLloc: 


[Lloc: Can Vies] 


[DIVENDRES 27 de febrer] 


resentació de La comu¬ 
na de Cronstadt, a càrrec d'Emi- 
lio Madrid 


Parades distribuïdores 
llibertàries 

Exp osició: Moviments 
Llibertaris obrers dels anys 
setanta 



CAN VIES Jocs Florals, 42 ] [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 ] 
[ TETERIA MALEA Riego, 16 ] [ PIM PAM FILMS Valladolid, 25 ] [ CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 






























































